# El manual de &kicker;

## Introducció

&kicker; es el plafó engegador d'aplicacions de l'entorn d'escriptori K. A més del menú K, des d'on podeu iniciar aplicacions, &kicker; també és capaç d'executar applets ancorats com el paginador, la barra de tasques o el rellotge, i extensions, tals com els plafons fill.

Usualment &kicker; resideix a la part inferior de l'escriptori, però també es pot moure a qualsevol altra vora. Si us plau, informeu a sobre de qualsevol problema o nova característica requerida a les llistes de correu de &kde;.

## Ús de &kicker;

Això és el que veureu en una versió del &kde; acabada d'instal·lar, assumim que heu omès el KPersonalizer. Si useu una resolució més baixa, algunes de les icones podrien no aparèixer immediatament. Per abastar aquestes resolucions tan baixes, la instantània de a sota està dividida en dues parts.

Aquesta és una instantània del costat esquerra de &kicker; Instantània costat esquerra

Aquesta és una instantània del costat esquerra de &kicker;

I aquesta del costat dret Instantània costat dret

I aquesta del costat dret

Per descomptat, aquest tant sols és un dels modes en els que &kicker; pot aparèixer a la pantalla. Hi ha moltes més configuracions disponibles.

### Una guia ràpida per a nous usuaris de &kde;

Si teniu experiència amb aquest tipus d'engegat d'aplicacions, podeu ignorar aquest capítol i anar directament a Conceptes bàsics de &kicker;.

El principal ús de &kicker; és l'inici d'aplicacions. Això es fa clicant sobre les icones, bé des del plafó o des del menú K. &kicker; també mostra algunes coses més, com veureu tot seguit.

Fent una mirada a la instantània de més amunt, llavores d'esquerra a dreta, s'observa:

El Menú K

- Aquest s'usa per engegar aplicacions i per algunes altres coses útils. Referiu-vos a El menú K per obtenir més informació.

Icones per iniciar aplicacions

- Aquí estan algunes icones de les aplicacions emprades més freqüentment. Es poden moure, eliminar i afegir-n'hi d'altres. Algunes tenen un significat especial, a sobre del qual podreu llegir-ho a Conceptes bàsics de &kicker;. Restant el punter del ratolí a sobre d'una icona sense clicar se us mostrarà el nom i una breu descripció d'aquesta aplicació, si heu establert aquesta opció en el Diàleg Arranjament.

L'applet paginador

- Aquest mostra una petita vista dels escriptoris virtuals. Fent clic a sobre d'una secció activareu aquest escriptori. Si us plau, referiu-vos a la secció Applets.

La barra de tasques

- Totes les aplicacions en execució es mostren a la barra de tasques. Fent clic a sobre del botó d'una aplicació passareu al davant dita aplicació. Si ja era al davant, serà iconitzada. Com sempre, per a més informació referiu-vos a la secció Applets.

Bloqueja/surt

- Aquest applet conté dos petits botons. El que té el cadenat bloca la vostra sessió si alguna vegada deixeu desatengut el &kde; i no voleu que ningú més hi tingui accés, l'altra surt del &kde; i del servidor X.

Safata del sistema

- La safata del sistema és capaç d'ancorar un cert tipus d'aplicacions com -en aquest cas - &klipper;. També hi ha més aplicacions d'utilitat per a la safata del sistema. Podeu clicar a sobre de les aplicacions bé amb el botó esquerra o dret del ratolí i veure el que passa.

Rellotge

- L'applet del rellotge és -per descomptat- un petit i útil rellotge. Pot tenir diversos estils, per a més informació referiu-vos a la secció applets.

El botó oculta

- Aquest botó us permet ocultar &kicker; per a disposar de més espai a la pantalla. Quan &kicker; està ocult, tant sols romandrà visible el botó oculta per a poder restaurar &kicker; altra vegada.

Aquesta tant sols és la descripció de &kicker; en el seu engegat inicial. Es pot configurar de moltes maneres i estils, i se li poden afegir més applets. Fins i tot també podeu afegir-li algunes extensions, com la barra de tasques externa. Per a més informació consulteu Conceptes bàsics de &kicker;, Applets i Extensions .

## Conceptes bàsics de &kicker;

### Ús general

Com s'ha mencionat abans, hi ha moltes coses que se li poden afegir a &kicker;. Aquesta secció us ho explicarà tot a sobre de com iniciar aplicacions, navegació de carpetes i afegir alguns tipus d'applets i extensions. Moltes operacions es poden realitzar des del menú de context o des de Configura el plafó en el menú K.

#### Afegir aplicacions

Hi ha tres maneres diferents per afegir una aplicació a &kicker;:

Arrossegant i amotllant

- Simplement arrossegueu qualsevol fitxer des del &konqueror; cap a &kicker; i ja restarà allí. Això també funciona des del menú K amb qualsevol entrada. Podeu canviar els atributs com els paràmetres opcionals de la línia de comandaments o la icona fent clic a sobre seu amb el &BDR; i escollint Propietats des del menú de context.

Emprant el menú de context per afegir una aplicació &kde;

- Feu clic amb el &BDR; a sobre de qualsevol espai lliure en &kicker; i escolliu Afegeix i després Botó d'aplicació. Allí podreu escollir una aplicació que serà afegida al lloc sobre el que heu clicat.

Emprant el menú de context per afegir una aplicació no-&kde;

- Aplicacions no-&kde; d'exemple; xosview o xemacs.

  Feu clic amb el &BDR; en qualsevol espai lliure en &kicker; i escolliu Afegeix, Botó especial i després Aplicació no KDE. Escolliu l'aplicació que hi voleu afegir. A la nova finestra que acaba d'aparèixer introduïu el nom de l'aplicació a la caixa de text Executable:. També podeu afegir Arguments per a la línia de comandaments (opciona), fer que l'aplicació s'inicii des d'una terminal, i triar la icona que apareixerà en &kicker; fent clic a sobre del botó d'icones. Si no escolliu una icona, l'aplicació usarà aquesta icona per omissió.

Les aplicacions es poden moure o eliminar fent clic amb el &BDR; i escollint Mou o Elimina. També podeu moure icones emprant el &BMR;, si el vostre ratolí en té. Per a fer això feu clic a sobre d'una icona emprant el &BMR;, manteniu-lo premut un segon i arrossegueu-la cap a la seva nova posició. Una altra manera per eliminar una aplicació és fent-hi clic amb el &BDR; i després escollir Elimina, Botó i llavores l'aplicació que voleu eliminar.

#### Afegint carpetes

Les carpetes s'hi poden afegir simplement arrossegant una carpeta cap a qualsevol espai lliure de &kicker;. Els fullejadors ràpids s'hi poden afegir des del menú de context o el menú K.

Hi ha dues maneres diferents per a tenir una carpeta en &kicker;, podeu escollir entre elles en el menú que apareix després de deixar.

Afegir-la com a una &URL; del gestor de fitxers

- Escollint aquesta opció s'afegirà un enllaç cap la carpeta seleccionada. Fent clic en aquesta icona de carpeta obrireu el &konqueror; mostrant els continguts de dita carpeta.

Afegir-la com a fullejador ràpid

- Si afegiu una carpeta d'aquesta manera, serà mostrada com a un submenú de &kicker;. Aquest submenú contindrà una entrada Obre al gestor de fitxers, el qual produeix el mateix efecte que la &URL; del gestor de fitxers, i una altra Obre a la terminal, la qual obrirà una terminal amb aquesta carpeta com a ruta de treball. També, aquest submenú contindrà els continguts d'aquesta carpeta. Les subcarpetes es mostren com a nous submenús tal com el mateix fullejador ràpid. El màxim nombre d'elements mostrats es pot establir en el diàleg Arranjament. També es poden afegir fullejadors ràpids des del menú de context de &kicker; i llavores escollint Afegeix i Botó especial.

El dos tipus de carpetes es poden moure o eliminar fent clic amb el &BDR; i escollint Mou o Elimina. També podeu moure una icona fent-hi clic amb el &BMR;, si el vostre ratolí en té. Una altra manera per eliminar una aplicació és fent clic a sobre de qualsevol espai lliure amb el &BDR; i després escollir Elimina, Botó i llavores la carpeta que voleu eliminar.

Les &URL; del gestor de fitxers també es poden configurar des del menú de context, com qualsevol altra carpeta a qualsevol lloc en el &kde;.

#### Icones especials

Algunes icones en &kicker; tenen un significat especial. S'hi afegeixen escollint Afegeix i llavores Botó especial des del menú de context.

La icona Menú K

- La icona de menú K és una de les icones més necessàries en &kicker;. Tal i com ja suposareu, obre el menú K, del qual podeu aprendre més en la secció El menú K.

La llista de finestres

- Fent clic en aquesta icona es mostrarà la Llista de finestres. La seva primera entrada, Endreça les finestres, intenta moure les finestres sobre el vostre escriptori actiu de manera que se'n pugin veure el màxim nombre possible.

  Finestres en cascada situa les finestres sobre l'escriptori actiu unes sobre les altres, les més recents a sobre i les altres ordenades segons el temps transcorregut des de que es varen emprar.

  A sota d'aquestes entrades hi ha una llista de totes les aplicacions en execució, agrupades per escriptoris en els que s'estan executant. Fent clic a sobre del nom d'una aplicació l'activareu.

La icona Punts

- La icona Punts proporciona ràpid accés als vostres punts. Aquests apareixeran de la mateixa manera que quan cliqueu en el menú Punts del &konqueror;. Fent clic a un punt del menú carregareu el &konqueror; amb la &URL; corresponent.

La icona Documents recents

- Aquest menú mostra els documents emprats més recentment (de moment tan sols funciona amb les aplicacions &kde;). Clicant a l'element Neteja historial s'eliminaran dites entrades, el qual pot ser d'utilitat per motius de privacitat.

La icona Accés a l'escriptori

- La icona Accés a l'escriptori us permet tenir un accés ràpid a tot el que teniu al vostre escriptori, minimitzant totes les aplicacions que tingueu obertes en aquest moment. Fent-hi clic una sola vegada dita acció mostrarà l'escriptori. La icona romandrà premuda fins que la cliqueu altra vegada, el qual restaurarà les aplicacions minimitzades, o reactiveu una aplicació des de la barra de tasques.

L'ítem Fullejador ràpid

- Afegir una icona del Fullejador ràpid obrirà un diàleg que us permetrà escollir una ruta i una icona, la qual apareixerà com a menú de Fullejador ràpid. Referiu-vos a la secció Afegint carpetes per a més informació a sobre dels fullejadors ràpids.

L'ítem Aplicacions no KDE

- L'opció Afegeix aplicacions no KDE us pemet afegir a &kicker; una aplicació que no apareix en el menú K. Referiu-vos a la secció Afegint aplicacions per a més informació a sobre de les aplicacions no &kde;.

La icona Sessions de terminal

- Aquesta icona proporciona un menú de les sessions de terminal disponibles, farà el mateix que quan cliqueu i manteniu premut el botó Nova sessió.

La icona Sistema d'impressió

- Aquesta icona us dona accés directe al sistema d'impressió del &kde;. El &kde; disposa de la capacitat d'emprar diversos sistemes d'impressió d'acord amb les necessitats dels usuaris. Les opcions que es mostres a sota variaran depenent del sistema d'impressió en ús. Fent clic amb el &BER; a sobre de la icona s'obrirà un menú que us oferirà les següents opcions:

  - Afegeix impressora...: Aquesta iniciarà l'assistent del &kde; per afegir impressores, el qual us permet afegir amb simplicitat una nova impressora al vostre sistema.

  - Opcions de la impressió en el KDE: Aquest ítem obrirà el diàleg d'opcions de configuració de la impressió.

  - Configura el servidor Aquest em permet la configuració d'un servidor CUPS. Abans de permetre cap canvi apareixerà un diàleg d'autorització que requerira de validació.

  - Gestor de la impressió: Aquest ítem inicia el gestor de la impressió, el centre de control de la impressió principal del &kde;.

  - Navegador de la impressió (&konqueror;): Aquest ítem iniciarà el &konqueror; amb l'esclau io `print:/` per a fullejar tots els tipus d'impressores.

  - Imprimir un fitxer...: Aquest ítem obre un diàleg que us permetrà imprimir un o més fitxers amb facilitat.

#### Eliminant tot tipus d'icones

Fent clic amb el &BDR; a sobre de qualsevol icona, independentment de si es tracta d'una aplicació, una carpeta o una icona especial, o fent clic a sobre de la petita fletxa que hi ha sobre la nansa, i després escollint Elimina des del menú de context que aparegui s'eliminarà la icona de &kicker;.

Una altra manera per eliminar icones és prement amb el &BDR; a sobre de qualsevol espai lliure de &kicker;, escolliu Elimina i després Botó o Botó especial. Llavores podreu escollir en el submenú el botó que voleu eliminar.

Si us plau, tingueu present que eliminant una icona des de &kicker; no eliminareu l'aplicació del disc!

#### Afegir applets

&kicker; ve amb un conjunt d'applets com la barra de tasques o el mini paginador. Aquests es poden afegir bé des del menú de context clicant amb el &BDR; a sobre de qualsevol espai lliure en el &kicker;, escollint Afegeix i després Applet.

Els applets es poden moure arrossegant-los de les seves nanses mentre es manté premut el botó esquerra o el &BMR;, o escollint Mou des del menú de context.

Podeu aprendre més a sobre dels applets en la secció Applets.

#### Eliminar applets

Els applets es poden eliminar escollint Elimina des del menú de context que apareix quan es clica el &BDR; a sobre de la nansa de l'applet (al costat esquerra o superior de l'applet) o en alguns applets a qualsevol lloc dels mateixos. Aquest mateix menú apareixerà quan feu clic a sobre de la petita fletxa situada al damunt de la nansa de l'applet.

#### Afegir extensions

També existeix una possibilitat per afegir extensions externes a &kicker;, com la barra de tasques externa, la Barra per ancorar aplicacions per aplicacions ancorades del WindowMaker, Kasbar, un tipus icònic de barra de tasques i, fins i tot plafons fills que es comporten com a noves instàncies de &kicker;.

Totes les extensions es poden moure a qualsevol vora de la pantalla arrossegant-les amb el &BER; a sobre de les petites nanses que desapareixen en el costat esquerra o superior de les extensions. Aquestes nanses que desapareixen també es poden usar per a fondre les extensions amb el fons. El plafó fill també es pot arrossegar fent clic amb el &BER; a sobre de qualsevol espai buit.

Podeu llegir més quant a les extensions consultant la secció extensions.

#### Eliminar extensions

Podeu eliminar extensions fent clic a Elimina en el seu menú de context, usualment localitzat en les nanses que desapareixen.

### Configurant botons d'aplicació

Cada engegador d'aplicació disposa d'algunes preferències que podeu establir des del seu menú de context. Usualment les aplicacions i carpetes tenen les mateixes preferències que en el &konqueror;. Només les aplicacions que estan localitzades en el menú K (per a usuaris experimentats: aquelles en que la seva extensió és `.desktop` en la carpeta `applnk`) tenen un tipus especial de diàleg de configuració.

#### La pestanya General

Aquí podeu veure algunes estadístiques quant a l'enllaç d'aplicació. També podeu escollir una icona fent clic a sobre del botó de icona. Això pot ser-vos d'utilitat si voleu que la icona en el plafó es comporti de manera diferent a una d'anàloga en el menú K.

#### La pestanya Permisos

Aquí podeu establir els permisos del fitxer enllaç. Si us plau, referiu-vos als manuals del vostre sistema operatiu per a més informació a sobre dels permisos.

#### La pestanya Aplicació

Podeu establir el comportament de l'aplicació en executar-se des d'aquesta pàgina.

Nom

- Aquí podeu establir el nom de l'aplicació que es mostrarà al consell d'eina.

Descripció

- Aquí podeu establir un títol informatiu que es mostrarà al consell d'eina.

  Una vegada establerta la Descripció, aquesta serà mostrada al consell d'eina.

Comentari

- Veure Descripció.

  Si establiu un Nom i un Comentari, llavores es mostraran com a consells d'eina de les icones d'inici a l'estil de Nom - Comentari.

Comanda

- Usualment, tant sols conté el nom del binari que s'ha d'iniciar quan es clica a sobre de la icona. Podeu cercar una altra aplicació a inicie fent clic en el botó Fulleja i/o afegir paràmetres especials a la línia de comandaments per l'aplicació.

Ruta de treball

- Encara no s'ha escrit

Encasta al plafó

- Aquesta característica encara no és implementada.

Tipus de fitxer suportats:

- En aquesta secció podeu escollir quins tipus de fitxers són manejats per aquesta aplicació. Si us plau, referiu-vos al manual del &konqueror; per a més informació quant això.

Opcions avançades

- Aquest botó permet la configuració de l'aplicació a executar.

  Executa a terminal

- Si es marca aquesta caixa, l'aplicació serà executada en una finestra de terminal. També podeu afegir-hi opcions especials de terminal.

Executa com a usuari diferent

- Marcant aquesta opció permetreu que l'aplicació s'inicii amb els permisos de l'usuari especificat en el camp Nom d'usuari. Se us preguntarà la contrasenya de l'usuari en iniciar-se l'aplicació. Aquesta opció pot ser-vos molt útil si voleu iniciar algunes aplicacions com a superusuari.

Habilita la confirmació d'engegada

- Si es marca aquesta caixa, això mostrarà la confirmació quan una icona d'aplicació sigui clicada amb el &BER;.

Posa a la safata del sistema

- Marcant aquesta opció les icones d'aplicació apareixeran a la safata del sistema que hi ha al plafó. Podreu ocultar o mostrar l'aplicació fent clic a sobre de la icona de la safata del sistema. Clicant a sobre seu amb el &BDR; us permetrà treure la icona d'allí o eixir de l'aplicació.

Registre DCOP

- Encara no s'ha escrit

## Configura &kicker;

Aquesta secció descriu la manera en que es pot configurar &kicker;. Tant sols es descriuen les opcions bàsiques de &kicker;, la configuració dels applets es descriu en les seves pròpies seccions.

Podeu canviar les opcions bé fent clic a Configura el plafó en el menú de context o del menú K, o en el &kcontrol; al mòdul Plafons.

### La secció plafó

#### Extensions

Els plafons i les extensions del plafó es configuren a la mateixa pàgina. Simplement escolliu una de les vostres extensions (&pex;, plafó fill) des del llistat Opcions per a:. Llavores podreu ajustar les seves opcions a través del plafó principal.

#### Arrangament

En la pestanya Arranjament podeu configurar algunes funcionalitats bàsiques del plafó del &kde; (&ead;, la funcionalitat que trobaríeu en d'altres aplicacions del plafó; més tard parlarem de les característiques més interessants).

En el marc Posició podeu escollir a quina vora del plafó s'haurà de fixar. Si us plau, tingueu en compte que usualment l'espai disponible s'aprofita molt millor si el plafó és arrenglerat horitzontalment, &pex;, a la vora superior o inferior de la pantalla. Si voleu provar diferents configuracions podeu canviar la posició del plafó arrossegant-lo des d'una vora cap l'altra.

El marc Length us permetrà definir quant d'espai ha d'ocupar el plafó al costat de la pantalla on aquest resideix. Per omissió aquest és a baix però canviar aquest valor afectarà a l'amplada dels plafons. El valor pot ser qualsevol des de 1% fins a 100%. El marcar la caixa de selecció Expandeix fins omplir el contingut farà que el plafó sigui tant gran com calgui per a mostrar cada icona i applet.

El marc Mida us permet definir com de llarg serà un plafó. Depenent dels applets que useu descobrireu que alguns applets funcionen millor a certes mides del plafó. També podeu canviar la mida fent clic amb el &BDR; a qualsevol espai lliure i escollint una mida des del menú Mida.

#### Ocultació

Depenent de la resolució de la vostra pantalla podeu trobar-vos amb que el plafó ocupa un espai massa preuat. Per estalviar espai a la pantalla, el plafó ofereix una característica d'auto-ocultació. Quan aquesta característica està habilitada, el plafó s'oculta quan el punter del ratolí no s'hagi mogut a sobre seu durant un cert període de temps configurable. Si moveu el ratolí cap la vora de la pantalla a on es troba el plafó, aquest apareixerà altra vegada. Marqueu l'opció Oculta automàticament en el marc Mode ocult per habilitar aquesta característica. També podeu configurar la quantitat de temps que el plafó esperarà abans d'ocultar-se. La caixa de selecció Mostra el plafó en canviar d'escriptori assegura que el plafó es mostrarà en el nou escriptori escollit. D'altra manera, si hi ha masses applets i icones a &kicker;, es mostraran dos petits botons de deslliçament per a desplaçar completament el plafó.

Quan els botons d'ocultació del plafó estan habilitats veureu els botons a ambdós costats del plafó, amb fletxes apuntant cap la vora de la pantalla. Si feu clic a sobre d'un d'aquests botons, el plafó sempre es deslliçarà en la direcció indicada. Després d'aquesta acció, veureu un botó que romandrà en aquesta cantonada, el qual us permetrà mostrar altra vegada el plafó. Marqueu la caixa de selecció apropiada si voleu que es mostrin els botons d'ocultació en qualsevol costat de &kicker;. Emprant aquest deslliçador podeu canviar l'amplada dels botons.

Podeu canviar quins botons d'ocultació haurà de tenir la extensió seleccionada amb les caixes de selecció en el grup Botons d'ocultar el plafó.

El marc Animació del plafó us permet configurar si el plafó es deslliçarà suaument o simplement desapareixerà. Marcant l'opció Anima la ocultació del plafó podreu configurar la velocitat de l'animació emprant el deslliçador. Desmarcant-la, naturalment, deshabilitareu les animacions del plafó.

#### Menús

En la pestanya Menús podeu configurar el comportament dels menús del plafó. Això afecta al menú K que usareu tot sovint per engegar aplicacions, els menús de navegació que podeu utilitzar per accedir a carpetes i d'altres menús com el menú de documents recents.

El marc Disseny del menú K us ofereix algunes opcions per a configurar la funcionalitat del menú K. Les opcions Punts i Documents recents habilitaran uns submenús mostrant els vostres punts del konqueror i els últims documents que hageu obert emprant aplicacions &kde; respectivament. L'opció Fullejador ràpid habilitarà un menú de navegació. Habilitant la caixa de selecció Mostra la imatge lateral se us mostrarà una imatge neta al costat esquerra de les entrades del menú K. L'opció Nom simplement mostrarà el nom de l'aplicació al menú. L'opció Nom (descripció) mostrarà una curta descripció després del nom de l'aplicació. L'opció Descripció (nom) mostrarà el nom després de la descripció de l'aplicació.

En el marc de Menús del fullejador ràpid podeu configurar si els menús de navegació del plafó mostraran o no els fitxers ocults (els fitxers ocults sota sistemes &UNIX; són aquells en que els seus noms de fitxer comencen per un punt) així com el màxim nombre de fitxers que es mostraran en un menú de navegació. L'última opció pot ser especialment útil si teniu una resolució petita de pantalla, atès que el menú de navegació omplirà ràpidament la vostra pantalla quan explori les carpetes que continguin molts fitxers.

La secció d'inici ràpid en el menú K ofereix ràpid accés a programes que heu emprat freqüentment o no fa gaire. En el marc Ítems del menú EngegaRàpid podeu escollir si aquesta secció mostrarà els programes emprats més recentment o més freqüentment. Emprant l'opció Màxim nombre d'entrades podeu configurar quants programes recordarà la secció de inici ràpid.

#### Aparença

Emprant la pestanya Aparença podeu configurar l'aparença general del plafó.

Habilitant la caixa Habilita l'apropament d'icones obtindreu l'efecte de que les icones de &kicker; es fan majors al mantenir el punter del ratolí a sobre seu.

Si marqueu Mostra consells, es mostraran petites descripcions de les icones o applets quan el punter del ratolí resti a sobre d'una icona durant uns segons.

El plafó del &kde; suporta els anomenats botons en mosaic. Això vol dir que els botons mostrats en el plafó es dibuixaran emprant imatges/colors configurables.

Per a cada tipus de botó en el plafó hi ha una caixa de selecció oferint les opcions de colors a mida i imatges mosaic. Quan el valor és canviat de per "Omissió", els mosaics són habilitats per aquest tipus de botó. També podeu veure una vista prèvia d'un mosaic abans d'emprar la caixa de selecció.

Els diferents tipus de mosaics són:

Mosaics menú K

- La icona per al Menú K es mostrarà com a un mosaic.

Mosaics per les aplicacions

- Les icones que inicien aplicacions es mostraran com a mosaics.

Mosaics per a l'accés a l'escriptori

- La icona Accés a l'escriptori es mostrarà com a un mosaic.

Mosaics del Fullejador ràpid

- Les icones per als Fullejadors ràpids es mostraran com a mosaics.

Mosaics de la llista de finestres

- La icona Llista de finestres es mostrarà com a un mosaic.

Quan està marcada l'opció Habilita la transparència, permet al plafó aparèixer transparent.

La Imatge de fons és un paper pintat que s'empra per a dibuixar el fons del plafó, d'igual manera com podeu emprar una imatge per al fons de l'escriptori. Marqueu l'opció Habilita la imatge de fons per habilitar aquesta característica. Podeu especificar un fitxer d'imatge a la caixa d'edició que hi ha a sota o escollir-lo fent clic al botó Fulleja. També podeu seleccionar Que el color cassi amb l'esquema de l'escriptori :-) A la dreta veureu una vista prèvia del paper pintat seleccionat.

### La secció Barra de tasques

Aquesta secció canvia les opcions de la barra de tasques. Els canvis afectaran a la barra de tasques externa i també als applets d'aquesta que estiguin al &kicker; o als plafons fill.

Mostra les finestres de tots els escriptoris

- Si es marca aquesta caixa, la barra de tasques mostrarà totes les aplicacions en execució de cadascun dels escriptoris. D'altra manera, tant sols es mostraran les aplicacions de l'escriptori actual.

Mostra el botó de la llista de finestres

- Marcant aquesta caixa es mostrarà el petit botó llista de finestres.

Ordena les tasques per escriptoris virtuals

- Marcant aquesta caixa s'ordernaran tots els botons de la barra de tasques en un grup per a cada escriptori, d'altra manera s'ordenaran seguint l'ordre d'inici. Això no afectarà a les tasques agrupades si s'estenen per més d'un escriptori.

Mostra icones d'aplicació

- Si es marca aquesta caixa, cada botó de la barra de tasques tindrà una icona de l'aplicació en execució junt al seu títol.

Mostra només les finestres minimitzades

- Si es marca aquesta caixa, tant sols es mostraran a la barra de tasques les finestres que estiguin minimitzades. Si s'ha marcat Mostra les finestres de tots els escriptoris llavors es mostraran totes les finestres minimitzades. D'altra manera, tant sols es mostraran les finestres minimitzades de l'actual escriptori virtual.

Aplega tasques similars

- Aquesta és una nova característica introduïda en &kde; versió 2.2. Si l'opció Aplega tasques similars està seleccionada, les diferents instàncies de la mateixa aplicació s'agruparan juntes en un únic botó de la barra de tasques.

  Podeu definir les acciones del ratolí als botons de la barra de tasques amb les opcions en la pestanya Accions. Cada acció podrà ser una de les següents:

  Mostra la llista de tasques

- Fent clic amb el botó del ratolí obrireu un menú mostrant totes les tasques en aquest grup. Si feu clic a sobre d'una entrada d'aquest menú, l'aplicació corresponent serà activada.

Mostra el menú d'operacions

- Fent clic amb el botó del ratolí obrireu un menú amb totes les aplicacions d'aquest grup, a on cada aplicació disposa del seu propi menú de finestra com a un submenú i hi ha algunes entrades específiques del grup com Tanca-ho tot que tancarà totes les aplicacions d'aquest grup, Totes a l'escriptori que us permet definir a quin escriptori apareixerà el grup complet i Maximitza-ho tot, Minimitza-ho tot i Restaura-ho tot el qual aplicarà aquestes accions a totes les aplicacions d'aquest grup.

Circula per les finestres

- Si s'escull aquesta acció, cada clic amb el botó del ratolí en el botó de la barra de tasques activarà una rere l'altra totes les aplicacions d'aquest grup.

Activa la tasca

- Activa la tasca: Si feu clic amb el botó del ratolí s'activarà la primera aplicació en aquest grup sense obrir el menú del grup.

Passa la tasca al davant

- La primera aplicació d'aquest grup es passarà al davant sense donar-li el focus.

Passa la tasca al darrera

- La primera aplicació d'aquest grup es passarà al darrera. No perdrà el focus.

Minimitza la tasca

- La primera aplicació d'aquest grup serà minimitzada. Si ja està minimitzada, es restaurarà altra vegada.

Si us plau, tingueu present que alguna d'aquestes opcions tant sols tindran efecte si un botó de barra de tasques conté més d'una aplicació.

## El Menú K

El Menú K és un dels elements centrals de &kicker;.

Hi ha cinc grups principals en el Menú K, descrivim-los de baix a dalt.

### El grup KDE

Aquest grup és dedicat per a coses comunes de &kde;.

Sortida

- Aquesta entrada s'empra per a finalitzar la sessió de &kde;. Aquesta també us fa sortir de la sessió de &X-Window;.

Bloqueja la sessió

- Amb aquesta entrada podeu blocar la vostra sessió si no desitgeu que ningú més vegi el vostre escriptori. Si heu establert un protector de pantalla, aquest apareixerà en realitzar-se el blocat, d'altra manera la pantalla es tornarà negra. Si premeu qualsevol tecla, se us preguntarà la vostra contrasenya d'usuari. Aquest comportament és independent de les opcions de contrasenya del protector de pantalla.

Configuració especial

- Fer clic amb el &BDR; a sobre del menú K, produirà un submenú especial. Aquest submenú és el Menú del plafó. Aquí podeu canviar les opcions de &kicker;, descrites en la secció Configura &kicker;, afegir coses a &kicker; (consulteu la secció Conceptes bàsics de &kicker; per a més informació) o cercar el menú Ajuda, però si esteu llegint això, probablement ja l'heu trobat. També podeu iniciar l'Editor de menú mitjançant aquest submenú.

### Executa comanda

Això farà aparèixer un petit però potent diàleg d'inici d'aplicacions.

En el cas estàndard, simplement escriviu-hi un comandament i premeu &Intro; o feu clic a Executa. Però també hi ha un botó Opcions que us mostrarà algunes opcions d'inici a la finestra de comandaments.

Executa a terminal

- El marcar aquesta caixa us permetrà que l'aplicació s'inicii a un terminal el qual vol dir que sereu capaç de veure qualsevol missatge que us doni la línia de comandaments.

Executa com a un usuari diferent

- Si es marca aquesta caixa, podreu especificar un usuari en el camp de text Usuari amb els permisos del qual s'haurà d'executar l'aplicació. Si especifiqueu un altra usuari, haureu d'indicar una contrasenya a la caixa de a sota.

Executa amb una prioritat diferent

- Marqueu aquesta opció per executar amb una prioritat diferent. Una prioritat més alta li indicarà al sistema operatiu que concedeixi més temps de processament a les aplicacions. Podeu usar el deslliçador per modificar la prioritat. Si voleu donar a la vostra aplicació una prioritat més alta que la per omissió (posició mitja), necessitareu introduir la contrasenya de root a sota.

Planificador

- El planificador és la part del sistema operatiu que determina quins processos s'executen i quins s'esperen. Usualment, les aplicacions s'executaran amb un horari normal, el qual vol dir que es pot usar el temps de processament que es rep des del sistema operatiu, però també podeu establir-lo a Temps real. Això voldrà dir que l'aplicació aconsegueix tot el temps de processament fins que finalitza. Necessitareu introduir la contrasenya de root per usar Temps real.

  Aquesta elecció pot ser perillosa. Si l'aplicació es penja i no podeu alliberar el processador, el sistema complet es pot aturar.

### El grup Accions

Aquest grup conté alguns menús dinàmics molt útils que es descriuen a la secció Menús de l'arranjament de &kicker;.

Fullejador ràpid

- Aquest submenú conté un fullejador ràpid per a tres de les carpetes més útils: inici, arrel i configuració del sistema.

Documents recents

- Aquest menú mostra els documents emprats més recentment (de moment tan sols funciona amb aplicacions &kde;). Fent clic a l'element Neteja la història eliminareu aquestes entrades, el qual pot resultar útil per motius de privacitat.

Punts

- Aquest submenú mostra els vostres punts personals de la mateixa manera en que ho fa el &konqueror;. Per a més ajuda quant a això consulteu el manual de &konqueror;.

### El grup Totes les aplicacions

Els submenús per iniciar aplicacions estan localitzats en aquest grup. Podeu usar &kmenuedit; per afegir, eliminar o moure les entrades. Si l'opció Entrades de menú detallades està habilitada, les aplicacions disposaran d'una petita descripció.

### El grup Aplicacions més usades

Aquest grup conté bé les aplicacions emprades més recentment o les emprades més freqüentment. Consulteu la secció Configuració de menús per obtenir més informació.

## Applets

Els applets són petites aplicacions que s'executen dins de &kicker;. Gairabé tot, a més dels botons d'inici d'apliacions, són applets. Poden ser afegits des del menú de context o des del submenú Configura el plafó escollint Afegeix i Applet. Cada applet conté una petita fletxa en la seva nansa. Fent clic a sobre seu us apareixerà un menú permetent-vos moure o eliminar l'applet, establir les preferències, si n'hi hagués cap i establir les preferències de &kicker;.

### L'applet Barra de tasques

L'applet barra de tasques mostra els botons per executar aplicacions. L'aplicació, la que tingui el focus, és mostrada com a un botó premut. Si una aplicació és minimitzada, el títol mostrat a la barra de tasques es difuminarà fins fer-se gris.

Si feu clic a sobre del botó de l'aplicació activa, aquesta és minimitzarà. Això vol dir que si feu doble clic a sobre d'una aplicació inactiva, també és minimitzarà.

Un clic amb el &BDR; a sobre d'un botó mostrarà el menú d'aplicació estàndard. Tan sols difereix l'entrada A l'escriptori actual: si heu establert la barra de tasques a mostrar les aplicacions de tots els escriptoris, podeu moure aquesta aplicació cap l'escriptori actual.

També hi ha una petita icona a l'esquerra o a la part superior de la barra de tasques. Aquesta s'anomena icona de llista de finestres. La seva primera entrada, Endreça les finestres, intenta moure les finestres en el vostre escriptori actiu de manera que se'n puguin veure el màxim nombre. Finestres en cascada posa totes les finestres a l'escriptori actiu unes sobre les altres, les més recents a sobre i les altres ordenades segons el temps quan es varen emprar per última vegada.

A sota d'aquestes entrades hi ha una llista de totes les aplicacions actualment en execució, agrupades per escriptoris en els que s'estan executant. Fent clic a sobre del nom d'un escriptori es passa a aquest escriptori, fent clic a sobre d'una aplicació l'activareu. Podeu especificar el comportament del ratolí. Si us plau, referiu-vos a les opcions de la Barra de tasques per a més informació.

#### Configurant l'applet Barra de tasques

Podeu configurar la barra de tasques fent clic amb el &BDR; a sobre de la petita nansa.

Si us plau, referiu-vos a taskbar-settings per a més detalls quant a les preferències de la barra de tasques;.

### L'applet Mini-paginador

Aquest petit applet mostra una vista prèvia dels escriptoris i també us permet escollir mitjançant un clic amb el &BER; quin escriptori voleu emprar.

També existeix un molt útil menú de context:

Vista prèvia

- Aquesta opció permet que el mini paginador aparegui com a una petita vista prèvia dels escriptoris amb rectangles simbòlics per a les aplicacions en execució.

Número

- Si s'escull aquesta opció, el paginador mostrarà els números dels escriptoris.

Nom

- Això permetrà que el paginador mostri els noms dels escriptoris, el qual es pot establir en les preferències o des del Centre de control.

Habilita la vista prèvia de l'escriptori

- Si es marca aquesta opció, es mostrarà un petit botó que mostrarà una vista prèvia major dels escriptoris en execució. Si feu clic a sobre d'una aplicació en aquesta vista prèvia, aquesta serà activada.

Configura escriptoris virtuals...

- Aquí podeu establir el nombre d'escriptoris que voleu tenir i els seus noms.

### L'applet Rellotge

Com potser ja heu endevinat, l'applet de rellotge és un petit rellotge que resideix en &kicker;.

Un clic amb el &BER; a sobre del rellotge es mostrarà un petit calendari. Podeu emprar les fletxes simples per a passar a un altre mes o les fletxes dobles per a passar a un altre any. Això no afectarà a les opcions de configuració de la data, tan sols és per a la vostra informació.

Podeu fer algunes coses amb l'applet del rellotge. Aquestes es poden fer des del menú de context.

#### Tipus

El rellotge pot aparèixer de quatre maneres:

Normal

- Això permet que el rellotge aparegui com a simple text mostrant l'hora en text pla.

Digital

- Això permet que el rellotge aparegui com a un rellotge digital mostrant l'hora en el conegut estil de set segments.

Analògic

- Si s'estableix aquesta, el rellotge es mostrarà com a un d'aquells antics rellotges analògics.

  Aquesta podria només ser-vos útils si establiu una mida normal o gran per a &kicker;.

Aproximat

- Aquesta té un estil molt heterodox per a mostrar l'hora. Proveu, és realment curiós!

#### Preferències

Aquí podeu establir algunes preferències generals de l'applet de rellotge.

General

- En les opcions a Tipus de rellotge podeu escollir entre els diferents estils de rellotge tal com en el menú de context.

  El grup Data us permet triar la font i el color per a la data, la qual es mostra quan s'activa per al tipus de rellotge específic.

La pestanya Rellotge normal

- En la secció Opcions podeu escollir si voleu que es mostri la data i/o els segons. En Colors podeu escollir si voleu l'aspecte habitual de &kde; o els vostres propis colors i font a mida.

La pestanya Rellotge digital

- En la secció Opcions podeu escollir si voleu tenir parpallejant la data, els segons i/o els dos punts. En Colors podeu escollir si voleu l'aspecte LCD comú o els vostres propis colors a mida.

La pestanya Rellotge analògic

- En la secció Opcions podeu escollir si voleu que es mostri la data i/o els segons. En Colors podeu escollir si voleu l'aspecte LCD o els vostres propis colors a mida. També podeu establir el nivell de suavitzat, el qual vol dir que les línies s'enborronaran una mica per a preveure salts en el dibuix. El suavitzat d'alta qualitat pot produir una càrrega excessiva sobre sistemes lents. Dibuixa marc mostrarà el rellotge una mica enfonsat en el plafó.

La pestanya Rellotge aproximat

- En la secció Opcions podeu escollir si voleu que es mostri la data. També hi ha un deslliçador per establir l'aproximació. Això no és pot descriure fàcilment a la documentació, realitzeu els vostres propis experiments. En Colors podeu escollir els colors i el tipus de font del rellotge aproximat.

#### Ajusta el dia i l'hora

Aquesta opció inicia el mòdul de configuració Dia i hora del &kcontrol;.

Necessitareu la contrasenya de superusuari per ajustar la data i hora.

#### Format del dia i l'hora

Això obrirà el mòdul de la Data i hora de &kcontrol; a on podreu establir els vostres propis formats. Per això no calen permisos especials.

#### Copia

Si necessiteu enganxar la data i/o hora actuals en una altra aplicació (&pex;, en un editor de text), podeu copiar-la al portapapers amb aquesta funció. Després seleccionar un dels formats disponibles, la data i/o hora actual es copiaran al portapapers emprant el format apropiat.

### L'applet Engegador ràpid

Aquest és un engegador d'aplicacions minimalista. És molt útil especialment si el plafó està establert a una mida normal o gran. Podeu afegir aplicacions arrossegant i deixant o des del menú de context. El menú de context també s'empra per eliminar una aplicació.

### L'applet Safata del sistema

La safata del sistema s'empra per ancorar algunes aplicacions especials com, &pex;, &klipper; o &kteatime;.

### L'applet Bloqueja/surt

Aquest petit applet conté dos botons. El cadenat de blocat s'usa per blocar la pantalla si voleu deixar desatenguda la vostra màquina &kde; i no voleu que ningú vegi el contingut de la pantalla i l'interruptor d'apagat per a tancar la vostra sessió de &kde;.

### L'applet Engegador d'aplicacions

Aquest applet proporciona una simple línia de comandaments encastada en &kicker;. Ni més, ni menys.

### L'applet Capturador de processos descontrolats

Aquest applet mostra una cara que restarà enfadada si qualsevol procés acapara masses recursos del sistema. Si una aplicació n'usa molts, apareixerà un missatge indicant-vos que heu d'actuar sobre dita aplicació.

Fent-hi clic amb el &BER; se us mostrarà un diàleg de configuració. Aquí podreu establir l'Interval d'actualització, el qual s'estableix en segons, i el Llindar de càrrega de la CPU. En aquest moment, no existeix un consell a sobre de com usar-lo, haureu d'experimentar una mica. Aquestes opcions probablement canviaran en un futura versió. També hi ha una secció Programes a ignorar a on podeu afegir aplicacions que usen molts recursos de manera natural, &pex;, els compiladors o els motors de renderitzat en 3D.

### L'applet &klipper;

Aquest applet fa exactament el mateix que el &klipper; que resideix a la safata del sistema. Disposa de l'avantatge de consumir menys recursos del sistema, el qual en realitat tan sols té importància en sistemes lents, però té el desavantatge de que ocupa més espai que &klipper; a la safata del sistema. Podeu llegir més a sobre d'això en el manual per a &klipper;.

## Extensions del plafó

També algunes característiques que s'executen fora de &kicker;, les extensions, s'afegeixen des del submenú Configura el plafó del menú K o del menú de context escollint Afegeix i després Plafó. Les podeu moure cap a qualsevol vora de la pantalla arrossegant-les amb la petita nansa que hi ha als seus costats i eliminar-les fent clic dret a sobre d'aquest botó i escollir Elimina.

L'estil de les extensions es pot configurar en la secció panel-extensions de preferències de &kicker;.

### La extensió Barra de tasques externa

La barra de tasques externa simplement és la mateixa que l'applet de la barra de tasques amb l'única diferència de que proporciona el seu propi plafó. Referiu-vos a la secció applet de la barra de tasques si voleu més ajuda.

### La extensió Plafó fill

Aquest és simplement un plafó com &kicker;, a on hi podreu afegir tot allò que també podeu carregar a &kicker;. D'aquesta manera podeu tenir tants &kicker;s com vulgueu. Simplement afegiu un plafó fill i afegiu-hi aplicacions i applets.

### La extensió KasBar

La KasBar és un reemplaç icònic de la barra de tasques. Sempre mostra les icones de totes les aplicacions actualment en execució sobre qualsevol escriptori, llavores es poden seleccionar fent clic a sobre seu amb el &BER;. La finestra activa és ressaltada i les finestres minimitzades mostraran un petit triangle en comptes d'un quadrat a la cantonada dreta de les icones. Un triangle apuntant cap la dreta indica que l'aplicació està oculta.

### La extensió Barra per ancorar aplicacions

La barra per ancorar aplicacions és una barra externa que permet que les aplicacions de WindowMaker siguin ancorades. Simplement executeu els vostres programes de WindowMaker, si s'està executant la barra per ancorar aplicacions, aquestes seran ancorades automàticament.

## Referència de comadaments

### El plafó

Tan sols hi ha una drecera estàndard disponible en &kicker;:

&Alt;F1

- Obre el Menú K

## Preguntes i respostes

Com puc afegir aplicacions, applets o qualsevol altra cosa al plafó?

Feu clic amb el &BDR; a sobre de qualsevol espai lliure en &kicker; i escolliu Afegeix. Des del menú que aparegui podreu escollir el que vulgueu afegir. Consulteu Conceptes bàsics de &kicker; per a més informació.

Puc tenir una barra de tasques externa com en &kde; 1?

Sí, simplemente feu clic amb el &BDR; a sobre de qualsevol espai buit de &kicker; i després escolliu Afegeix, Plafó i la Barra de tasques externa.

Com puc moure &kicker; cap a una altra vora de la pantalla?

Simplement arrossegueu-lo mantenint premut el &BER; a sobre de qualsevol espai buit de &kicker; fins a qualsevol vora de la pantalla.

Com puc moure extensions cap a una altra vora de la pantalla?

Simplement arrossegueu-les una rere l'altra mantenint premut el &BER; a sobre de les nanses que hi ha a la part esquerra o superior de la extensió.

Desitjo que la barra de tasques mostri totes les aplicacions que estic executant independentment de l'escriptori a on es trobin. És això possible?

Sí, feu clic amb el &BDR; a sobre de la nansa de la barra de tasques, llavores escolliu Configura Barra de tasques... i marqueu Mostra les finestres de tots els escriptoris en el diàleg que aparegui.

Com puc accedir al menú K sense emprar el ratolí?

Simplement premeu &Alt;F1 i apareixerà.

Hi ha cap manera per afegir un menú que contingui totes les icones de l'escriptori a &kicker;?

Simplement inicieu el &konqueror;, aneu a la vostra carpeta d'inici i arrossegueu la icona KDesktop cap a qualsevol espai lliure de &kicker;, després escolliu Afegir-la com a fullejador ràpid des del menú que aparegui.

Com puc canviar el color i l'estil de &kicker;?

Podeu canviar els colors del plafó amb el mòdul global de color del Centre de control o podeu canviar l'estil del mateix plafó, consulteu a panel-appearance per a més informació.

Per què mostra el rellotge una hora errònia?

En alguns sistemes &RedHat;, el rellotge sempre mostra l'hora en format GMT. Aquest és un error en la configuració del sistema, i no està directament relacionat amb &kicker;. De tota manera, per a solventar-lo, simplement creeu aquest enllaç simbòlic: ``ln` `-s` `/usr/share/zoneinfo` `/usr/lib/zoneinfo``.

És possible canviar el botó K del plafó per un altra paper pintat?

Cerqueu `$HOME/.kde/share/apps/kicker/pics/go.png` i `$HOME/.kde/share/apps/kicker/pics/mini/go.png` i després substituïu-les. No oblideu aplanar les substitutes a una capa, o pel contrari no veureu res. Creeu dites carpetes si no existeixen. Després reinicieu &kicker;.

Per què no funciona el meu menú Arranjament?

Les vostres entrades de menú poden estar mesclades per algun motiu. Simplement executeu `kbuildsycoca` sobre la línia de comandaments.

&reporting.bugs;

## Crèdits i llicència

&kicker;

Copyright del programa 1999-2000 L'equip &kde; (www.kde.org).

- &Matthias.Elter; &Matthias.Elter.mail;

- &Matthias.Ettrich; &Matthias.Ettrich.mail;

- &Wilco.Greven; &Wilco.Greven.mail;

- &Rik.Hemsley; &Rik.Hemsley.mail;

- &Daniel.M.Duley; &Daniel.M.Duley.mail;

- &Preston.Brown; &Preston.Brown.mail;

Copyright de la documentació original 2001, 2002 &Dirk.Doerflinger; &Dirk.Doerflinger.mail;

Porcions amb copyright 2004 Orville Bennett obennett@hartford.edu

&underFDL; &underBSDLicense;
&documentation.index;