## Plafó

Aquí podeu configurar l'aspecte complet dels plafons.

Podeu veure engrandides les icones quan passeu el punter del ratolí per sobre seu amb l'opció Habilita l'apropament d'icones. I per escollir que es mostrin consells d'eina durant la mateixa acció habiliteu Mostra consells.

### Fons de botó

El plafó del &kde; suporta els anomenats Fons de botó. Això vol dir que es mostren botons a sobre del plafó usant el dibuix d'imatges configurables. Per habilitar-ho, simplement escolliu el tipus de botó i canvieu la llista desplegable a la imatge de color que vulgueu emprar. Trieu Omissió per a tornar a un botó sense aquest estil. Si escolliu Color a mida. el botó selector de colors que hi ha al costat dret serà habilitat. Feu clic a sobre seu per triar el color a mida a usar.

### Fons del plafó

Habilita la transparència mostrarà tot el plafó en mode transparent. Es mostrarà el fons de l'escriptori en comptes d'un plafó amb color sòlid.

A cada banda dels applet hi ha unes petites nanses, aquestes us permetran moure i configurar cada applet. Aquestes es poden desactivar en Opcions avançades.

Si marqueu Habilita la imatge de fons es podrà triar una imatge que s'usarà per dibuixar el fons del plafó. Podeu indicar un fitxer d'imatge en la caixa d'edició o escollir-lo fent clic a sobre del botó Fulleja. A la dreta veureu una vista prèvia de la imatge.

La imatge pot ser tintada al vol habilitant l'opció Dona color d'acord amb l'esquema de color de l'escriptori. Podreu usar una textura amb escala de grisos que serà tintada en aquesta manera, per a crear un efecte particular.

### Opcions avançades

L'opció Mida del botó d'ocultar: us permet escollir una amplada en píxels per als botons d'ocultar, si aquests són visibles.

El plafó disposa de diverses mides per omissió ja establertes, podeu canviar entre aquestes simplement arrossegant el plafó, o amb el clic del &BDR; a sobre d'un espai buit en el plafó, escollint Mida i seleccionant la mida desitjada des del submenú. Si habiliteu Permet l'arrossega i amotlla en l'amidament dels plafons i llavores escolliu A mida en el menú del plafó, podreu arrossegar el plafó a qualsevol mida que desitgeu emprar.

Normalment les nanses dels applet són visibles a sobre del plafó, tot i que si no és així aquestes són configurables. Potser teniu escollida l'opció Descolorides, les teniu ocultes a menys que passi el punter del ratolí per sobre seu, o podeu triar Ocultes per ocultar-les completament.

Finalment, si el plafó és transparent, el podeu tintar amb algun color de la vostra elecció. El botó de desplaçament us permet triar com d'opac serà el tintat. A un dels extrems aquest tintat no serà visible, mentre que cal l'altre el plafó no serà gens transparent.

### Secció d'autors

Secció escrita per: Jost Schenck jost@schenck.de

Actualitzacions menors per: Mike McBride mpmcbride7@yahoo.com

Algunes noves opcions afegides per: Lauri Watts lauri@kde.org

Antoni Bella bella5@teleline.es