## Mesclador

Aquest mòdul pot usar-se per a configurar algunes de les opcions més bàsiques de &kmix; (el mesclador del &kde;).

La primera secció està relacionada amb el volum per omissió. Amb aquesta secció, podreu desar el nivell de volum actual com a per omissió. També podeu carregar els nivells del volum per omissió (això és, restaurar-lo als seus valors per omissió).

Seleccionant Carrega els volums a l'entrar, podeu instruir al &kde; a carregar automàticament els nivells de volum per omissió en el moment en que arrenqui.

La següent secció us permet especificar quin maquinari haurà de cercar el &kmix;.

El desplaçador etiquetat com a Màxim nombre de mescladors a provar determina quan el &kmix; deixarà de cercar targetes de so. Si teniu una targeta de so al vostre ordinador, haureu d'establir-la aquí. Usar un nombre major provocarà que el &kmix; continuï cercant una segona targeta de so, el qual demorarà l'arrencada de &kmix;.

El desplaçador etiquetat com a Màxim nombre de dispositius a provar pel mesclador determina quants dispositius intentarà detectar el &kmix; per cada targeta de so. Si hi ha més dispositius en la vostra targeta de so que els que el &kmix; mostra a l'arrencar, haureu d'incrementar aquest número.

### Secció d'autors

Secció escrita per en Mike McBride mpmcbride7@yahoo.com

Traduït per l'Antoni Bella bella5@teleline.es