## Gestor d'accés

Emprant aquest mòdul, podeu configurar el &kdm;, el gestor gràfic d'accés del &kde;. Podeu canviar l'aspecte de la pantalla d'accés, qui tindrà accés emprant el gestor d'accés i qui podrà apagar l'ordinador.

Per a poder organitzar totes aquestes opcions, aquest mòdul està dividit en cinc seccions: Aparença, Font, Fons, Sessions, Usuaris i Conveniència.

Podeu passar d'una secció a una altra emprant les pestanyes de la part superior de la finestra.

Si no heu accedit com a superusuari, necessitareu clicar al botó Mode administrador. Llavores se us requerirà per una contrasenya de superusuari. Si introduïu la contrasenya correcta se us permetrà modificar l'arranjament d'aquest mòdul.

### Aparença

Des d'aquesta pàgina podeu canviar l'aspecte visual del &kdm; el gestor d'accés del &kde;.

La cadena de benvinguda és el títol de la pantalla d'accés. Si aquest conté la paraula `HOSTNAME`, aquesta serà traduïda al nom de la màquina sense el nom del domini, en el que està instal·lat el &kdm;.

Llavores podreu escollir entre mostrar en la caixa d'accés l'hora actual del sistema, un logotip o res en especial. Escolliu la vostra opció amb els botons de selecció etiquetats com a Àrea del logo. Usant l'opció de Posició, podeu escollir entre centrar el contingut de l'àrea del logotip o fixar-lo emprant coordenades fixes.

Si heu escollit Mostra el logo ara podeu escollir un logo:

- Deixeu un fitxer d'imatge en el botó de la imatge.

- Cliqueu a sobre del botó de la imatge i seleccioneu-ne una de nova des del diàleg de selecció d'imatges.

Si no especifiqueu un logotip es mostrarà el fitxer per omissió `$`KDEDIR`/share/apps/kdm/pics/kdelogo.png`.

Mentre que l'estil del &kde; depèn de l'arranjament de l'usuari al seu compte d'accés, l'estil emprat pel &kdm; el podeu configurar emprant l'opció Estil del GUI.

A sota, disposeu de dues llistes desplegables per a seleccionar el país i l'idioma per la vostra caixa d'accés.

### Font

Des d'aquesta secció del mòdul podeu modificar les fonts emprades en la finestra d'accés.

Podeu seleccionar tres estils de font diferents des de la llista desplegable (Salutació, Falles, Estàndard). Quan cliqueu a sobre de Canvia font apareixerà un diàleg des del que podreu seleccionar les noves característiques de l'estil de la font.

- La font de Salutació és la font usada per al títol (el missatge de benvinguda).

- La font de Falles s'usa quan falla un intent d'accés.

- La font Estàndard s'usa en tots els altres llocs en la finestra d'accés.

A la caixa Exemple es pot veure un exemple de cada font.

### Fons

Aquí podeu canviar el fons de l'escriptori que es mostrarà quan un usuari accedeixi al seu compte. Podeu tenir un sol color o una imatge de fons. Si teniu una imatge de fons i seleccioneu centrar, si aquesta no és prou gran com per a cobrir tot l'escriptori s'usarà el color de fons al voltant d'aquesta.

Els colors de fons i els efectes són controlats per opcions a la pestanya etiquetada com a Fons, seleccioneu la imatge de fons i el seu emplaçament a la pestanya etiquetada com a Paper pintat.

Per a canviar el(s) color(s) del fons per omissió, simplement cliqueu a sobre de qualsevol dels botons de colors i seleccione-ne un de nou.

La caixa desplegable per sobre dels botons de color us proporciona diferents efectes de mescla. Escolliu-ne un de la llista i en veureu una vista prèvia al petit monitor a la part superior de la finestra. Les vostres opcions són:

Pla

- Seleccionant aquest mode, seleccioneu un color (emprant el botó de color etiquetat com a Color 1) i tot el fons es cobrirà amb aquest únic color.

Patró

- Seleccionant aquest mode, seleccionareu dos colors (emprant tots dos botons de color).

  Llavores seleccioneu un patró clicant a Arranjament. Això obrirà una nova finestra de diàleg que us oferirà la possibilitat de seleccionar un patró. Simplement cliqueu una vegada a sobre del patró seleccionat, després cliqueu a Bé i el &kde; us mostrarà la plantilla seleccionada emprant els dos colors que hageu seleccionat. Per a més informació a sobre dels patrons, consulteu la secció Fons: afegir, eliminar i modificar patrons.

Programa de fons

- Seleccionant aquesta opció, podeu fer que el &kde; usi un programa extern per a determinar el fons. Aquest pot ser qualsevol programa que escolliu. Per a més informació a sobre d'aquesta opció, consulteu la secció Fons: Usant un programa extern.

Gradient horitzontal

- Si escolliu aquest mode, seleccioneu dos colors (usant tots dos botons de color). Llavores el &kde; començarà pel color seleccionat com a Color 1 en la part esquerra de la pantalla i es transformarà gradualment en el color seleccionat per Color 2 a mesura que es mou cap a la part dreta de la pantalla.

Gradient vertical

- Si escolliu aquest mode, seleccioneu dos colors (usant tots dos botons de color). Llavores el &kde; començarà pel color seleccionat com Color 1 en la part esquerra de la pantalla i es transformarà gradualment en el color seleccionat per Color 2 a mesura que es mou cap al fons de la pantalla.

Gradient piramidal

- Si escolliu aquest mode, seleccionareu dos colors (usant tots dos botons de color). Llavores el &kde; començarà pel color seleccionat com a Color 1 en la part esquerra de la pantalla i es transformarà gradualment en el color seleccionat per Color 2 a mesura que es mou cap al centre de la pantalla.

Gradient canonada

- Si escolliu aquest mode, seleccionareu dos colors (usant tots dos botons de color). Llavores el &kde; començarà pel color seleccionat com a Color 1 en cada vora de la pantalla i es transformarà gradualment en el Color 2 segons es mou cap al centre de la pantalla. La forma d'aquest gradient és diferent del gradient piramidal.

Gradient el·líptic

- Si escolliu aquest mode, seleccionareu dos colors (usant tots dos botons de color). Llavores el &kde; començarà pel color seleccionat com a Color 2 en el centre de la pantalla i es transformarà gradualment en el Color 1 segons es mou cap a les vores de la pantalla, seguint un patró el·líptic.

El botó de configuració tan sols seria necessari si seleccionéssiu Programa de fons o Patrons. En aquests casos, apareixerà una altra finestra per als detalls específics de la configuració.

Paper pintat

Per a seleccionar un nou fons primer, cliqueu a sobre de la pestanya Paper pintat, després podreu o bé seleccionar una imatge des la llista desplegable etiquetada com a Paper pintat o seleccionar Fulleja... i seleccionar un fitxer d'imatge des d'un selector de fitxers.

La imatge pot mostrar-se de sis maneres diferents:

Sense paper pintat

- No es mostra cap imatge. Tan sols els colors de fons.

Centrat

- La imatge quedarà centrada a la pantalla. Els colors de fons estaran presents en qualsevol lloc no cobert per la imatge.

Mosaic

- La imatge es duplicarà fins que ompli tot l'escriptori. La primera imatge es situarà a la vora superior esquerra de la pantalla i serà duplicada cap avall i a la dreta.

Mosaic centrat

- La imatge es duplicarà fins que ompli tot l'escriptori. La primera imatge es situarà en el centre de la pantalla i es duplicarà cap amunt, avall a la dreta i a l'esquerra.

Maxpect centrat

- La imatge se situarà en el centre de la pantalla. S'escalarà per a cobrir l'escriptori, però no modificarà la relació de mida horitzontal/vertical de la imatge original. Això us proporcionarà una imatge no distorsionada.

Escalat

- La imatge s'escalarà fins a omplir l'escriptori. S'estirarà fins a arribar a les quatre cantonades.

### Sessions

Permet aturar

Useu aquesta caixa desplegable per escollir qui tindrà privilegis per apagar:

- Ningú: Ningú no podrà apagar l'ordinador usant el &kdm;. Aquest haurà d'haver accedit i executar un comandament.

- Tothom: Qualsevol podrà apagar l'ordinador emprant el &kdm;.

- Tan sols root: El &kdm; requerirà que s'introdueixi la contrasenya `root` abans d'apagar l'ordinador.

- Tan sols consola: L'usuari haurà d'estar en aquesta consola, per apagar l'ordinador.

Comandaments

Usar aquests 3 espais buits per a definir el comandament d'apagada.

El comandament d'apagada per omissió és:

`/sbin/shutdown`

El comandament de reinici per omissió és:

`/sbin/reboot`

El mode consola per omissió (que reinicia l'ordinador com a consola en només terminal):

`/sbin/init `3``

Quan estigui habilitat Mostra les opcions d'arrencada, a l'arrencar, el &kdm; oferirà opcions del gestor d'arrencada lilo. Per a que aquesta característica funcioni, necessitareu proporcionar les rutes correctes cap la vostre comandament `lilo` i cap al fitxer map de lilo.

#### Tipus de sessió

Defineix quins tipus de sessions haurien de ser accessibles des de la finestra d'accés.

Per a més informació a sobre d'aquest assumpte, consulteu `/etc/X11/xdm/Xsession` per a trobar els fitxers de configuració de xdm. Reviseu també les pàgines man de xdm, especialment sota la secció SESSION PROGRAM.

Per afegir una sessió, introduïu el seu nom en l'espai en blanc Nous tipus i cliqueu Afegeix nova.

Per a eliminar una sessió, seleccioneu la sessió de la llista i cliqueu Elimina.

### Usuaris

Des d'aquí podreu canviar el mode en el qual es representen als usuaris a la finestra d'accés.

Quan mireu aquesta finestra, veureu tres llistes (tots els usuaris, usuaris seleccionats i usuaris no mostrables). També veureu una caixa d'imatge i un conjunt d'opcions al llarg del costat dret de la finestra.

El primer que haureu de decidir, és si mostrareu o no als usuaris.

Si escolliu mostrar als usuaris, llavores la finestra d'accés mostrarà imatges (que seleccioneu) o una llista d0usuaris. Quan algú estiga a la llista per accedir, seleccionarà al seu usuari/imatge, introduirà la seva contrasenya i se li permetrà l'accés.

Si escolliu no mostrar als usuaris, llavores la finestra d'accés serà més tradicional. Per accedir els usuaris necessitaran introduir el seu nom d'usuari i contrasenya. Aquest és el mètode preferit si teniu molts usuaris en aquest terminal.

#### Per a mostrar (i ordenar) o no els usuaris

Al llarg de la vora dreta de la finestra hi ha dues caixes de selecció:

Si se selecciona Mostra als usuaris, haureu escollit el mostrar imatges dels usuaris, en comptes de fer-los escriure el seu nom d'usuari.

Si es selecciona Ordena els usuaris, llavores a la finestra d'accés la llista d'usuaris s'ordenarà alfabèticament. Si està deseleccionat, els usuaris es mostraran en una llista en el mateix ordre en que estan a la pàgina. Si no està seleccionat Mostra als usuaris, això no tindrà efecte.

#### Com determinar quins usuaris mostrar i quins no

A sota de la caixa d'imatges i per sobre de la caixa de selecció Mostra als usuaris, hi ha un conjunt de dos botons de selecció:

- Mostrar només als usuaris seleccionats: Si escolliu aquesta opció, tan sols es mostraran als usuaris inclosos a la llista etiquetada com a Només els seleccionats. Si no està seleccionat Mostra als usuaris, això no tindrà efecte.

- Mostrar tots els usuaris excepte els usuaris no mostrables. Si seleccioneu aquesta opció, tots els usuaris seran mostrats a excepció d'aquells usuaris en la llista etiquetada com a Usuaris no mostrables. Si està seleccionat Mostra als usuaris, això no tindrà efecte.

#### Selecció d'usuaris

La pàgina conté tres caixes amb llistes. La llista gran a l'esquerra mostra tots els usuaris en el sistema que poden ser un usuari genuí.

La llista superior dreta mostra els usuaris seleccionats i la inferior dreta els usuaris que no desitgem mostrar a la finestra d'accés.

Per a moure un usuari des d'una llista a una altra haureu de clicar a sobre del nom de l'usuari a la llista i seleccionar >> per a moure-lo des de la llista de l'esquerra cap a la de la dreta o << per a moure a l'usuari des de la llista de la dreta cap a la de l'esquerra.

#### Imatges

Aquesta secció del manual tan sols és aplicable si se selecciona Mostra als usuaris. Si no ho està, aquesta caixa d'imatge no tindrà efecte.

Cada usuari en el sistema podrà ser representat per una imatge. La imatge de l'usuari es desarà en un fitxer anomenat `$`KDEDIR`/share/apps/kdm/pics/users/$`USER`.xpm.` Si l'usuari no té dit fitxer s'usarà en el seu lloc el fitxer `$`KDEDIR`/share/apps/kdm/pics/users/default.xpm`.

Per assignar una nova imatge a un usuari simplement seleccioneu a l'usuari d'una de les llistes i o bé deixeu un fitxer d'imatge en el botó d'imatge a la dreta o cliqueu a sobre del botó d'imatge i seleccioneu-ne una de nova des del selector d'imatges.

Si no hi ha cap usuari actualment seleccionat se us demanarà si desitgeu canviar la imatge per omissió.

La substitució és duta a terme per un procés del &konqueror; de manera que si el fitxer d'imatge ja existeix el &konqueror; us sol·licitarà si desitgeu substituir-lo. Si confirmeu que la imatge serà substituïda no haureu de prémer el botó Aplica.

### Conveniència

En la pestanya conveniència podreu configurar algunes opcions per a facilitar-li la vida als mandrosos, com ara l'accés automàtic o deshabilitació de les contrasenyes.

Si us plau, penseu-vos-ho dues vegades abans d'emprar aquestes opcions. Cada opció en la pestanya conveniència pot comprometre seriosament la seguretat del vostre sistema. Pràcticament, aquestes opcions tan sols són per usar-se en un entorn completament no crític, &pex;, a casa en un ordinador privat.

#### Accés automàtic

L'accés automàtic ofereix accés a qualsevol persona a certs comptes del vostre sistema sense necessitat d'autenticació. Podeu habilitar-ho usant l'opció Habilita l'accés automàtic.

L'accés automàtic disposa de dos sabors: accés veritablement automàtic actuarà com espereu que ho faci un accés automàtic, &ead;, el &kdm; accedirà automàticament sense esperar cap entrada de l'usuari. Habiliteu-ho emprant l'opció Accés veritablement automàtic. Si aquesta opció no està habilitada, el &kdm; s'iniciarà normalment, permetent-vos entrar com qualsevol altre usuari i només farà l'accés automàtic si mateu al servidor X, &pex;, prement &Ctrl;&Alt;&Retro;.

Podeu escollir el compte a emprar per l'accés automàtic a la llista de sota.

#### Accés sense contrasenya

Emprant aquesta característica, podeu permetre que certs usuaris accedeixin sense tenir que introduir les seves contrasenyes. Habiliteu aquesta característica usant l'opció Habilita els accessos sense contrasenya.

A sota d'aquesta opció veureu una llista d'usuaris pels que es necessita una contrasenya, així com una llista d'usuaris (buida per omissió) que no necessiten contrasenya. Quan estigui habilitat Habilita els accessos sense contrasenya, podreu moure als usuaris d'una llista cap a l'altra, seleccionant-los i després clicant els botons >> i <<.

Altra vegada, aquesta opció tan sols hauria d'usar-se en un entorn segur. Si l'heu habilitat en un sistema molt públic tindríeu que assegurar-vos de que només hi tinguin accés usuaris amb grans restriccions, &pex;, `convidats`.

L'opció Accedir automàticament després d'una petada del servidor X us permetrà saltar-vos el procés d'autenticació si el vostre servidor s'ha aturat accidentalment. Mostr usuari previ mostrarà el nom de l'últim usuari introduït en el camp del nom d'usuari en el &kdm;. Alguns administradors de llocs considerarien això com a un possible forat de seguretat pel que atacants potencials almenys podrien conèixer un usuari vàlid.