# El manual de &kweather;

## Introducció

&kweather; és una aplicació que proporciona una icona del plafó que us permet visualitzar el clima d'acord als informes subministrats per una estació meteorològica local i també proporciona un servei meteorològic que pot visualitzar vàries estacions meteorològiques i proporcionar aquesta informació a d'altres aplicacions entre les que s'inclou la barra lateral del &konqueror; i la pàgina de resum de &kontact;.

## Usar &kweather; com a applet del plafó

Feu un clic &BDR; en un espai buit del plafó i escolliu Afegeix Applet KTemps

S'obrirà un diàleg de configuració. Inicialment l'única configuració requerida per a que &kweather; pugui funcionar és el Codi de lloc ICAO:.

Aquest és un codi de quatre caràcters, emprat pel servei d'informes meteorològics per identificar de manera única les estacions meteorològiques ubicades al voltant del món.

Atès que és molt poc provable que gran part de la gent conegui aquesta informació, se us proporciona un enllaç a un motor de recreca a on podreu obtenir la informació necessària.

Tot i que les estacions meteorològiques disponibles en són forces, no és possible que cada localitat de cada país hi estigui representada, simplement perquè no totes les localitats compten amb una estació meteorològica apropiada. Si la vostra localitat no hi surt, haureu de triar l'estació que us sigui més propera. Atès que el volar amb avió exigeix el comptar amb informació precisa, la majoria de les localitats amb aeroport estaran en aquesta llista, de manera que una bona possibilitat és el cercar l'aeroport més proper.

En aquest punt, podeu prémer el botó Bé i el diàleg es tancarà. Llavores tindreu una icona que us mostrarà gràficament en el vostre plafó el temps actual. Fent clic sobre la mateixa s'obrirà una finestra que mostrarà el temps en detall.

En el següent capítol es descriuen més opcions de configuració.

## Configurar &kweather;

### Pantalla

Opcions de l'estació meteorològica

- Codi de lloc ICAO:

- Entreu aquí el codi de la vostra localitat. Haurà de ser un codi alfabètic de quatre lletres. Si no el coneixeu, podeu clicar a l'enllaç anomenat Recerca del vostre codi ICAO per accedir a un motor de recerca Web i cercar-lo.

Opcions de visualització del quadre

- Mostra només la icona

  Mostra només la temperatura

  Mostra la temperatura i la informació del vent

- Aquí podeu especificar si voleu que es mostri la temperatura al costat de la icona, o si també es mostraran la velocitat del vent, la seva direcció i la pressió atmosfèrica.

  Si només es mostra la temperatura, aquesta es veurà en una font de mida gran que ocupara l'alçada del plafó. Si es mostra la informació del vent, la temperatura i la informació del vent es veuran en una font més petita i en tres línies.

  La icona sempre és visible.

Opcions del registre

- Habilita el registre

- Per omissió, &kweather; no reté informació meteorològica antiga; cada vegada que s'actualitza el temps, la informació antiga és descartada. Si en comptes d'aquest comportament voleu comptar amb un registre del temps, habiliteu aquesta opció.

Fitxer de registre

- Si teniu habilitada la caixa Habilita el registre, aquesta opció estarà disponible. Entreu o seleccioneu la localitat de la qual voleu que &kweather; mantingui un registre.

### Servei metereològic

Gestor d'estacions

Interval d'actualització:

- Establiu aquí la quantitat de temps en segons que &kweather; haurà d'esperar abans de donar-se per vençut en els seus intents d'obtenir una actualització de la informació del temps.

Actualitza totes les estacions

- Actualitza immediatament totes les estacions llistades.

Atura el servei del temps

- Deixa d'obtenir actualitzacions del temps per a totes les estacions llistades, i deixa de proporcionar informació meteorològica a la barra lateral del &konqueror; i a &kontact;.

## Interfícies de &kweather;

Encara que la interfície més òbvia de &kweather; és la icona en el plafó, hi ha diversos altres llocs des d'on podreu accedir a la informació de &kweather;. Aquests són particularment útils si necessiteu visualitzar múltiples estacions meteorològiques. Encara que &kweather; us permet visualitzar diverses estacions, la icona del plafó tan sols pot mostrar-ne una a la vegada.

Aquests serveis addicionals són connectors de les seves respectives aplicacions, i no es proporcionan junt amb &kweather;.

## Crèdits i llicències

&kweather; copyright © Ian Reinhart Geiser geiseri@users.sourceforge.net

## Col·laboradors

Will Andrews wca@users.sourceforge.net

- Pegats per al port a BSD

Ben Burton benb@acm.org

- Pegats des de Debian

Otto Bruggeman bruggie@home.nl

- Pegats per al i18n i neteges a l'estil del codi

Nadeem Hasan nhasan@nadmm.com

- Un munt de pegats per a solventar errors, millores i neteja del codi.

Carles Carbonell Bernado mail@carlitus.net

- Noves icones grans del temps

John Ratke jratke@comcast.net

- Millores i neteja del codi

&underGPL; &underFDL;
&documentation.index;