## Arranjament de les notificacions del sistema

El &kde;, com totes les aplicacions, necessita informar a l'usuari quan es produeix un problema, es finalitza una tasca o si succeeix quelcom. El &kde; empra un conjunt de Notificacions del sistema per a mantenir informat a l'usuari del que està succeint.

Usant aquest mòdul, podreu determinar el que farà el &kde; per a comunicar-vos cada esdeveniment.

El plafó consisteix en una gran llista d'esdeveniments específics que cal comunicar a l'usuari. Aquesta llista està organitzada en un arbre, de manera que pugueu trobar ràpidament la notificació que esteu cercant.

Per a configurar una notificació, simplement cliqueu a sobre d'un grup i se us obrirà un subgrup. Podeu clicar a sobre dels subgrups, el qual pot dur-vos a més subgrups o a una llista de notificacions.

Una vegada trobada la notificació que cercàveu, feu doble clic a sobre seu.

Se us presentaran 4 opcions:

Registra al fitxer

- Això li dirà al &kde; que afegeixi la notificació al final del fitxer. Una vegada que hagueu posat una marca al davant d'aquesta opció, podeu introduir un nom de fitxer al final del mòdul. Si cliqueu a sobre de la carpeta a la dreta de l'espai en blanc, podreu navegar a través del vostre sistema de fitxers i seleccionar el fitxer que desitgeu.

Reprodueix un so

- Quan s'activa aquesta notificació, el &kde; reproduirà un so. Una vegada col·locada una marca al davant d'aquesta opció, podeu introduir un nom de fitxer a la part inferior del mòdul.

  Si cliqueu a sobre de la carpeta a la dreta de l'espai en blanc, podreu navegar a través del vostre sistema de fitxers i seleccionar el fitxer que desitgeu.

  Clicant a sobre del botó de la fletxa a la dreta del botó carpeta podreu escoltar el so.

  Potser desitgeu emprar un reproductor de medis especial per a reproduir els fitxers de so, &pex; perquè useu fitxers de so en un format especial o no useu el dimoni de so &arts;. En tal cas, seleccioneu l'opció Usa reproductor extern i introduïu la ruta completa i el nom del programa en qüestió al camp de text.

Mostra una caixa de missatge

- Quan s'activi aquesta notificació, apareixerà una caixa de missatge al mig de la pantalla per informar a l'usuari del missatge.

Imprimeix a la sortida d'error estàndard

- Quan s'activa aquesta notificació, el missatge s'envia a l'eixida estàndard.

No esteu limitats a escollir una opció, per a cada notificació podeu usar qualsevol combinació d'aquestes quatre opcions.

Podeu desactivar (o activar) tots els sons a la vegada, en totes les aplicacions instal·lades, amb el botó Habilita tots els sons o Deshabilita tots els sons. Tan sols podreu escollir un d'ells, depenent del seu estat actual.