## Barra de tasques

La barra de tasques, és un ràpid mètode de moure's entre les aplicacions. La barra de tasques està localitzada al plafó (per omissió) o fora del plafó a l'escriptori.

Aquest mòdul té opcions per a controlar el mode en com operarà la barra de tasques:

Mostra les finestres de tots els escriptoris, determina si totes les finestres estaran o no incloses a la barra de tasques. Per omissió la barra de tasques tan sols mostra les finestres obertes a l'escriptori actual. Si aquesta opció està habilitada, la barra de tasques mostrarà totes les finestres en tots els escriptoris.

Usant l'opció Mostra el boto de la llista de finestres, podreu habilitar un petit botó que us mostrarà en la barra de tasques: aquest botó obrirà un menú desplegable oferint accés a aplicacions en d'altres escriptoris així com algunes accions d'utilitat, com Endreça les finestres.

Ordena les tasques per escriptoris virtuals canvia l'ordre de les icones a la barra de tasques, de manera que les finestres a l'escriptori virtual 1 es mostren primer (a l'esquerra o en la part superior de la barra de tasques), seguit per les finestres a l'escriptori virtual 2 i així successivament.

Podeu deshabilitar les icones de les aplicacions i tan sols mostrar el text. Podeu fer això, per exemple, per a estalviar espai a la barra de tasques.

Finalment, podeu Mostrar només les finestres minimitzades en la barra de tasques. En aquest cas quan minimitzeu una finestra, se us mostrarà en la barra de tasques i quan l'obriu altra vegada l'entrada de la barra de tasques desapareixerà.

Aplega les tasques similars us permet estalviar una mica d'espai a la barra de tasques, tan sols mostrant una icona per a cada aplicació en execució, sense importar quantes finestres es mostrin. Podeu clicar en la icona per a mostrar un menú de totes les finestres que estan disponibles. Això és molt útil si heu habilitat Mostra totes les finestres.

### Accions

El següent conjunt d'opcions us permet personalitzar les accions realitzades amb diferents clics del ratolí a sobre de les icones de la barra de tasques.

Podeu seleccionar qualsevol acció de la llista pel botó esquerra, mig i dret del ratolí.

Les opcions disponibles són:

Mostra la llista de tasques

- Mostra la llista de tasques agrupades sota la icona en el que heu clicat. Si només hi ha una sola tasca o finestra per aquesta icona, es convertirà en la finestra activa.

  Aquesta és l'acció per omissió per al &BER;.

Rota per les finestres

- Si hi ha més d'una tasca agrupada sota la icona, canvia d'una a l'altra, fins que deixeu anar el botó (&ead;, quan hageu arribat a la finestra que estàveu cercant). Si tan sols hi ha una tasca o finestra per aquesta icona, es convertirà en la finestra activa.

  Aquesta és l'acció per omissió per al &BMR;, si l'agrupament de finestres està habilitat.

Mostra el menú d'operacions

- Mostra el menú d'operacions per l'aplicació. Això us permet minimitzar, maximitzar, &etc;, moure finestres entre escriptoris i tancar finestres. Podeu fer aquestes accions en totes les finestres agrupades sota aquesta icona o en una sola finestra, escollint-la des del submenú.

  Aquesta és l'acció per omissió per al &BDR;.

Passa la tasca al davant, Passa la tasca al darrera, Minimitza la tasca

- Aquestes tres opcions només tenen sentit si l'agrupament de finestres està deshabilitat. Són autoexplicatives. Passar al davant significa activar, i obtenir el focus. Passar al darrera significa desactivar, i entregar el focus a la finestra que romangui ara al davant.