## Configuració del xifrat

### Introducció

La majoria d'aplicacions del &kde; són capaces d'intercanviar informació emprant fitxers i/o transmissions de xarxa xifrades.

### Ús

Tots els esquemes de xifrat tan sols són tan forts com el seu punt més feble. En general, a no ser que tingueu algun coneixement o entrenament previ, és millor deixar aquest mòdul tal i com està.

Les opcions que conté aquest mòdul poden estar dividides en dos grups.

Dos opcions al llarg de la part inferior del mòdul Avís en entrar al mode SSL i Avís en sortir del mode SSL, us permetran determinar si el &kde; hauria d'informar-vos quan entri o surti del mode de xifrat SSL.

La resta d'opcions són sobre determinar els mètodes del xifrat a usar i sobre els que no s'haurien d'usar. Una vegada seleccionats els protocols de xifrat apropiats, simplement cliqueu a Aplica per activar els vostres canvis.

Tan sols efectuar canvis en aquest mòdul si una font fiable us proporciona informació sobre la fortalesa o feblesa d'un determinat mètode de xifrat.

### La pestanya SSL

La primera opció és Habilita el suport TLS si està suportat pel servidor. TLS significa Transport Layer Security (Capa de transport segur) i és la versió més recent del SSL. S'integra millor que el SSL amb d'altres protocols i ha substituït al SSL en protocols com POP3 i SMTP.

Les següents opcions són Habilita SSL v2 i Habilita SSL v3. Aquestes són les revisions segona i tercera del protocol SSL i el normal és habilitar-les ambdues.

Hi ha diverses Xifres diferents disponibles i podeu habilitar-les per separat a la llista etiquetada amb Xifres a usar amb SSL v2 i Xifres a usar amb SSL v3. El protocol actual a usar és negociat entre l'aplicació i el servidor quan es crea la connexió.

Hi ha diversos Assistents del xifrat per a ajudar-vos a escollir un conjunt adequat per al vostre ús.

Majoritàriament compatible

- Selecciona les opcions trobades per a ser més compatibles amb la majoria dels servidors.

Tan sols xifres EUA

- Selecciona només les xifres forts dels EUA (128 bits o majors).

Tan sols xifres exportades

- Selecciona només les xifres dèbils (56 bits o menys).

Habilita-ho tot

- Selecciona totes les xifres i mètodes.

Finalment, hi ha algunes opcions de configuració generals per a SSL.

Usa EGD

- Si se selecciona, es sol·licitarà que OpenSSL usi el dimoni recollidor d'entropia (EGD) per a inicialitzar un generador de números pseudo-aleatoris.

Usa el fitxer d'entropia

- Si se selecciona, es sol·licitarà que OpenSSL usi el fitxer especificat com a entropia per a inicialitzar el generador de números pseudo-aleatoris.

Avís a l'entrar en mode SSL

- Si se selecciona, se us notificarà a l'entrar en un lloc amb el SSL habilitat.

Avís al sortir del mode SSL

- Si se selecciona, se us notificarà al sortir d'un lloc basat en SSL.

Avís a l'enviar dades sense xifrar

- Si ho seleccioneu, se us notificarà abans d'enviar dades sense xifrar mitjançant un fullejador web.

### La pestanya OpenSSL

Aquí podeu comprovar si les vostres biblioteques OpenSSL han estat correctament detectades pel &kde;, amb el botó Prova.

Si la prova és un èxit, podeu especificar una ruta cap a les biblioteques en el camp etiquetat com a Ruta cap a les biblioteques compartides OpenSSL.

### La pestanya Els vostres certificats

La llista mostra quins dels vostres certificats reconeix el &kde;. Els podeu administrar fàcilment des d'aquí.

### La pestanya Autenticació

Encara sense documentar

### La pestanya Certificats parells SSL

Aquesta llista mostra quins certificats personals i de servidors reconeix el &kde;. Els podeu administrar fàcilment des d'aquí.