# Una introducció a &kde;

## Introducció

Aquest document és una breu introducció a l'entorn d'escriptori K. El qual us anirà familiaritzant amb algunes de les característiques bàsiques del &kde;.

Aquesta guia està lluny de cobrir tots els aspectes de l'escriptori KDE o la majoria d'ells. Pel que tan sols en descriurà alguns dels modes bàsics de dur a terme algunes de les tasques més habituals.

Assumim que ja esteu familiaritzat amb almenys una interfície gràfica d'usuari, per exemple CDE, Geos, GEM, &NeXTSTEP;, &Mac;, OS/2 o &Microsoft; &Windows;. Pel que no explicarem l'ús del ratolí o del teclat sinó que ens centrarem en detalls que esperem us siguin de més interès.

## Una mirada ràpida al &kde;

Aquesta secció és per als usuaris que prefereixen aprendre explorant i que tan sols desitgen una breu orientació per a iniciar-se. Les properes seccions proporcionen una introducció més completa a l'entorn, amb indicacions i dreceres. Si esteu impacient per començar, llegiu-vos en detall aquesta secció, jugueu una estona i després si fora necessari torneu per a llegir amb cura les altres seccions d'aquesta guia.

El &kde; proporciona un entorn d'escriptori altament configurable. En aquesta secció s'assumeix que esteu usant l'entorn per omissió.

### L'escriptori &kde;

Un típic escriptori &kde; consta de diverses parts:

- Un plafó a la part inferior de la pantalla, emprat per a engegar aplicacions i moure's entre els escriptoris. Entre d'altres coses, conté el &kmenu;, una gran icona &kicon; que ens mostra un menú d'aplicacions a iniciar quan siguin clicades.

- Una barra d'eines, que per omissió està encastada al plafó i que s'usa per a manejar i canviar entre aplicacions que s'estan executant. Clicar a sobre d'una aplicació a la barra de tasques per a passar a dita aplicació.

- L'escriptori en si, sobre el qual es poden situar els fitxers i carpetes usades amb més freqüència. El &kde; proporciona múltiples escriptoris, cadascun d'ells té les seves pròpies finestres. Clicar a sobre dels botons numerats en el plafó per a moure's entre dits escriptoris.

### Preparats, llestos, ja!

Tot seguit es descriuen alguns trucs per a començar.

- Per a engegar una aplicació, cliqueu en el botó &kicon; del plafó (anomenat el &kmenu;) i escolliu un ítem des del menú.

- Clicar la icona que apareix com a una carpeta amb la imatge d'una casa per accedir als fitxers en la vostra carpeta d'inici usant el &konqueror;, la utilitat per a la gestió de fitxers del &kde;.

- Triar Menú K Sistema Consola per obtenir un indicatiu de la línia de comandaments &UNIX; o premeu &Alt; F2 per obtenir una mini finestra d'indicatiu per a línia de comandaments i executar des d'aquesta un únic comandament.

- Triar l'ítem Preferències Centre de control en el &kmenu; per a configurar el &kde;.

- Prémer &Alt;Tab per a canviar entre aplicacions i &Ctrl;Tabper a moure's entre escriptoris usant el teclat.

- Usar el &BDR; per accedir als menús de context del plafó, de l'escriptori i de la majoria d'aplicacions &kde;.

## Iniciar aplicacions

### Usant el &kmenu; i el plafó

A la part inferior de la pantalla es pot veure el plafó de l'escriptori, el qual s'anomena &kicker;. S'usa per a iniciar aplicacions. Feu una ullada al botó de l'esquerra amb una gran &kicon;.

Aquest botó s'anomena &kmenu;.Té una petita fletxa a d'alt seu per a indicar que emergirà un menú si hi cliqueu a sobre. Feu-ho! El menú emergent ofereix fàcil accés a totes les aplicacions &kde; instal·lades en el vostre sistema.

#### Personalitzar &kicker;

Si useu una aplicació o eina molt sovint, potser desitjareu poder-hi accedir més rapidament. En aquest cas, es pot afegir una única aplicació o tot un submenú al &kmenu;, com a un botó de ràpid accés. Si desitgeu accedir directament a l'aplicació &kfind; a través d'un botó de ràpid accés, simplement escolliu Menú K Menú del plafó Afegeix Botó d'aplicació Cerca fitxers. (Amb això es vol dir que primer hauríeu de clicar a sobre del &kmenu;, llavores seleccionar Menú del plafó a on la petita fletxa a la dreta indica que es desplegarà un nou menú. En aquest menú, escolliu Afegeix, després Botó d'aplicació i en el següent submenú, Cerca fitxers).

D'aquesta manera podreu afegir un complet menú o un dels submenús del botó &kicon;. Per exemple, si teniu instal·lat el &koffice; i desitgeu una drecera a totes les seves aplicacions, sense tenir que navegar pel &kmenu;, llavores en comptes d'escollir una aplicació, cliqueu a sobre de l'entrada del menú Afegeix. Ara ja tindreu accés instantani a totes les aplicacions del &koffice;, sense tenir que posar una icona al plafó per a cadascuna.

Podeu moure tots els ítems al voltant del plafó amb el comandament del menú de context Mou. Simplement cliqueu amb el tercer botó del ratolí (el tercer botó normalment és el botó dret, però si el teniu configurat de manera diferent, per exemple per a esquerrans, podria ser el botó esquerra). Es desplegarà un menú a on es podrà escollir Mou. Ara podeu moure el ratolí i observar com la icona segueix estan en el plafó. Quan finalitzeu, simplement deixeu anar el primer botó del ratolí (per omissió serà l'esquerra). Com ja us n'haureu adonat, en el menú també hi ha una entrada Elimina en el cas de que estigueu avorrit d'algun botó de drecera del vostre escriptori.

#### Usar els menús de context

Això ens porta cap a un altre tema interessant: en la majoria dels llocs, podreu clicar el &BDR; per a que aparegui un menú de context amb seleccions que s'aplicaran a l'ítem al que heu clicat. Pel que sinó sabeu que fer-ne és una bona idea el provar el tercer botó del ratolí a sobre de quelcom. Fins i tot el fons dels escriptoris disposen d'un menú d'aquest tipus!

#### D'altres característiques del plafó

Hi ha d'altres coses interessants que es poden fer amb el plafó. Una d'elles podria ser important si teniu una resolució baixa en el vostre monitor: la funció d'oculta i mostra, que s'activa clicant en el petit botó amb una fletxa, el qual està en una o totes dues puntes del plafó.

Potser no desitgeu que el plafó s'estengui per tot l'ample de la pantalla. Això és molt senzill de canviar! Cliqueu amb el &BDR; a sobre d'un espai buit en el plafó i dintre del menú de context escolliu Configura el plafó.... En el diàleg de &kcontrol; que apareixerà podreu escollir a la pestanya Arranjament a la secció Aparença i usar el botó deslliçant per establir una amplada inferior al 100%.

Si esteu seguint els exemples i teniu obert aquest diàleg, llavores proveu totes les opcions i useu Aplica per a veure'n l'efecte. Podreu reiniciar fàcilment totes les opcions als seus valors per omissió, simplement prement el botó Omissió.

De qualsevol manera, si no n'esteu segur del que fa un cert botó en el &kde;, simplement moveu el punter del ratolí per sobre seu i espereu-vos una mica: el &kde; té encastada una petita ajuda de context, anomenada,consells d'ús, que explica la funcionalitat de dits controls en unes poques paraules.

### Però, desitjo tornar a la meva línia de comandaments!

Calma, no hi ha res a témer. El &kde; no desitja eliminar la vostra estimada (i tot sovint molt efectiva) línia de comandaments. Podeu moure els vostres fitxers amb l'entorn escriptori, però també podeu seguir usant els comandaments &UNIX; als que esteu acostumant. De fet, el &kde; situa potencia la línia de comandaments cap a la punta dels vostres dits, en llocs que us podran resultar fins i tot sorprenents.

El &kde; proveeix d'una sofisticada finestra de línia de comandaments anomenada &konsole;. Per a iniciar-la escolliu Menú K Sistema Consola. Aquesta podria ser una de les coses que desitjaríeu tenir en el vostre plafó, per sort aquesta ja hi és en la seva configuració per omissió!

A vegades, tan sols desitjareu introduir un únic comandament en la línia de comandaments. En aquests casos, no necessiteu tota una terminal. Simplement premeu &Alt;F2 i obtindreu una petita línia de comandaments des d'on podreu introduir un comandament. La finestra de la línia de comandaments desapareixerà però recordarà el vostre comandament.

Quan aparegui aquesta finestra (la qual anomenem minicli) i premeu en la fletxa del menú emergent, podreu navegar per tots els comandaments que hageu introduït anteriorment. A més, podreu introduir-hi alguna &URL; per a obrir-la a una finestra del &konqueror;.

Tant el &konqueror; com l'editor &kate; poden mostrar finestres de terminal, que es comportin com &konsole;. En el &konqueror;, podreu activar aquesta opció escollint Finestra Mostra Emulador de terminal. El terminal encastat es mostrarà a la part inferior de la finestra actual del &konqueror; i el més important és que seguirà els vostres clics en la vista del gestor de fitxers, canviant de carpeta alhora. En el &kate; podreu mostrar una terminal amb l'opció del menú Arranjament Mostra terminal.

Per a mostrar una pàgina del manual de &UNIX;, introduïu ``man:``comandament`` en el minicli, a on `comandament` serà el nom d'un comandament &UNIX;.

Per a cercar una paraula o grup de paraules en l'enginy de recerca Google, podeu fer ``gg:``paraula o paraules``. Hi ha moltes dreceres i podeu afegir-hi les vostres. Feu un cop d'ull al &kcontrol;, en la pestanya Internet i xarxa Navegació web Dreceres web.

Finalment, hi ha una manera de tenir sempre disponible la vostra línia de comandaments, independentment del que estigueu fent -afegiu-ne una per al vostre plafó &kicker;-!

Simplement cliqueu amb el &BDR; a sobre d'un espai buit del plafó i escolliu Plafó Afegeix Applet Engegador d'aplicacions. Això encastarà un mini-cli directament al vostre plafó, amb un complet historial dels comandaments.

En conclusió, la línia de comandaments sempre romandrà a la vora vostre quan estigueu usant el &kde;.

## Treballar amb finestres

Si encara no ho heu fet, inicieu una aplicació usant el &kmenu;, suposem, Cerca fitxers.

### Una finestra! I ara què?

Bé, normalment la gent treballa dintre de les finestres, però a vegades es pot desitjar la seva manipulació. Aquí tenim una ràpida referència d'algunes de les funcions més comuns que hi estan relacionades:

Moure una finestra

- Arrossegant la barra del títol de la finestra o mantinguen premuda la tecla &Alt; i arrossegant qualsevol part de la finestra.

Redimensionar una finestra:

- Arrossegant la vora de la finestra o mantinguen premuda la tecla &Alt; i arrossegant qualsevol part de la finestra amb el &BDR; en la finestra.

Maximitzar una finestra

- Clicar el botó de maximitzar en la barra del títol (en l'estil per omissió és el requadre al costat de la X) per a fer que la finestra ocupi tota la pantalla o si la finestra ja està maximitzada, reduir-la a la seva mida original. Clicant amb el &BMR; es maximitzarà verticalment la finestra i horitzontalment amb el &BDR;.

Iconitzar una finestra

- Clicar a sobre del botó de minimitzar (al costat del de maximitzar) per a ocultar la finestra. La podeu tornar a veure clicant en la icona de la finestra en la barra de tasques.

Moure's entre les finestres

- A més de l'habitual clic del ratolí per a canviar a una altra finestra, també podeu usar &Alt;Tab per a moure-us entre les diferents finestres. Per a més tècniques mireu a continuació.

#### Botons de la barra de títol

Les finestres del &kde; tenen alguns botons estàndard a les seves barres de títol que donen ràpid accés a algunes operacions habituals. La disposició predeterminada dels botons és una mica semblant al següent:

#### En el costat esquerra:

- Un botó de menú. Normalment mostra una mini icona per l'aplicació. Cliqueu-hi a sobre seu per obtenir un menú d'operacions amb la finestra. La drecera: &Alt;F3 obrirà aquest mateix menú de la finestra.

- Un botó de sempre al damunt, amb l'imatge d'un clip. I això què és? Estigueu atent!

#### En el costat dret:

- Un botó per a iconitzar.

- Un botó per a maximitzar.

- Un botó per a tancar. Aquest tancarà la finestra. Drecera: &Alt;F4.

#### Moure's entre les finestres

Ara que sabem com estar-nos entre les finestres us encoratgem a que n'obriu unes quantes més emprant el plafó, ja que ara veurem com passar d'una finestra a l'altra. Atès que aquesta és una activitat molt freqüent, el &kde; ofereix diverses formes de fer-ho. Escolliu la que més us agradi!

La majoria dels sistemes de finestres requereixen que aneu clicant amb el ratolí a sobre de cada finestra per a poder-la usar. Aquest és el comportament predeterminat del &kde;, conegut com a política de focus Clic al focus. Però també es pot configurar l'escriptori de manera que al moure el punter del ratolí a una finestra, aquesta s'activi (o s'enfoqui). Això s'anomena Focus segueix al ratolí. Si seleccioneu aquesta política usant el Centre de control del KDE, la finestra que estiga a sota del punter del ratolí sempre serà la que estiga activa. No té perquè passar al davant necessàriament, però es pot clicar en la barra de títol, en la vora d'una finestra o, una especialitat del &kde;, podeu usar la tecla &Alt; i clicar amb el &BMR; en qualsevol part de la finestra per a dur-la al davant.

Aquí es descriuen alguns altres mètodes per a moure's d'una finestra a l'altra:

- Escollir una finestra des del menú que llista les finestres. Per a obrir-lo, cliqueu amb el &BMR; en una àrea buida de l'escriptori o cliqueu a sobre de la icona amb diverses finestres que hi ha al plafó, o finalment, cliqueu la fletxa cap amunt que hi ha a l'esquerra de la barra de tasques en el plafó.

- Mantenir premuda la tecla &Alt; i premeu el Tabulador per a rotar entre les finestres.

- Usar la barra de tasques (veure més avall).

### Usar la barra de tasques

La barra de tasques mostra una llista de petites icones, una per a cada finestra a l'escriptori. En la configuració per omissió del &kde; la barra de tasques està localitzada a dintre del plafó, però també pot trobar-se a la part superior o inferior de la pantalla.

La barra de tasques és molt potent. En la configuració per omissió, si teniu més d'una finestra oberta de la mateixa aplicació, aquestes s'agruparan, de manera que en la barra de tasques veureu una única icona per aplicació.

Un simple clic del &BER; en el botó de la barra de tasques us oferirà una llista de les finestres obertes per a dita aplicació i podreu escollir-hi la finestra que desitgeu usar. Escolliu una d'aquestes entrades amb el botó esquerra per a seleccionar immediatament a la finestra. Cliqueu a sobre de la barra de tasques amb el botó dret i hi veureu un menú de context, el qual us permetrà operar a sobre de totes les finestres agrupades sota aquesta icona o individualment sobre cadascuna.

Podeu escollir el veure totes les finestres en tots els escriptoris en la barra de tasques, independentment de l'escriptori en el que estigueu o només veure les icones per a l'escriptori en el que estigueu. També podeu escollir desagrupar les de manera que cada finestra oberta tingui la seva pròpia icona a la barra de tasques. Aquesta i moltres altres opcions estan disponibles simplement clicant el botó dret a sobre de la nansa de la barra de tasques (la petita barra amb textura que hi ha a la vora esquerra) i escollint Configura la barra de tasques....

Les icones en la barra de tasques es redimensionen per a fer-hi espai per a les aplicacions, per a poder-hi incloure més aplicacions de les que en un principi us pugueu imaginar. Si fes falta un plafó més ample, aconseguireu que les icones de la barra de tasques es disposin en una fila i una columna, però seguiran redimensionant-se per a encabir-n'hi més.

### Usar els escriptoris virtuals

I ara! Què és això de sempre al damunt?

Pot ocórrer que tingueu més finestres obertes que espai al vostre escriptori. En aquest cas teniu tres possibilitats:

1. Deixar totes les finestres obertes (escriptori desordenat)

2. Iconitzar aquelles finestres que no necessiteu de moment i usar la barra de tasques o &Alt; Tabulador per a passar d'una a l'altra (un pel confús i massa laboriós!)

3. Recomanació: Fer el mateix que un sistema operatiu quan no té prou memòria física: Usar la memòria virtual, en aquest cas els escriptoris virtuals.

La tercera opció és la millor!. El &kde; pot manejar diferents escriptoris, cadascun amb les seves pròpies finestres. La configuració per omissió us proporcionarà quatre escriptoris. Podeu passar amb facilitat de l'un a l'altre amb un clic a sobre d'un dels botons d'escriptori que hi ha al plafó. També &Ctrl;F1...F4 us enviarà a l'escriptori corresponent immediatament o &Ctrl; Tabulador us permetrà rotar entre els diferents escriptoris.

Els escriptoris virtuals són una gran avantatge. Però de vegades podríeu desitjar que una finestra estiga present en cadascun dels escriptoris. Un bon exemple és una finestra de diàleg, una alarma despertador o el que sigui. En aquest cas podreu usar el botó sempre al damunt que marcarà la finestra per a que aparegui en cadascun dels escriptoris virtuals.

El botó de mantenir sempre a sobre també pot usar-se per a moure una finestra des d'un escriptori virtual a un altre: premeu el botó mantenir sempre a sobre que hi ha a la finestra, canvieu entre els diferents escriptoris i premeu el botó altra vegada. Podreu obtenir el mateix resultat usant el menú emergent d'operacions de la finestra que hi ha en la barra de tasques (ítem del menú A l'escriptori actual) o l'opció amb un menú contextual A l'escriptori.

## Administrar els vostres fitxers

Una metàfora dels escriptoris gràfics és l'ús de carpetes per a representar als directoris en el vostre disc dur. Les carpetes contenen fitxers i d'altres carpetes. Una aplicació &kde; anomenada &konqueror;, el Gestor de fitxers K, usa aquesta metàfora per ajudar-vos a administrar els vostres fitxers.

### Usar el &konqueror;

La primera vegada que entreu a una finestra del &kde; us apareixerà plena d'icones. Aquesta és la finestra del &konqueror; mostrant-vos els fitxers que hi ha a la vostra carpeta d'inici (l'àrea a on desareu els vostres fitxers personals). El nom de la ruta completa serà mostrada sota la barra d'eines de la finestra. Si no esteu veient una finestra com aquesta, cliqueu la icona del plafó que sembla una carpeta i que té l'aparença d'una casa.

Per a obrir un fitxer o carpeta, simplement cliqueu a sobre seu amb el &BER; una sola vegada. També podeu escollir des del menú Finestra Mostra Plafó de navegació per a mostrar la jerarquia de carpetes i aconseguir una navegació més directa. O, també podeu editar la ruta mostrada sota la barra d'eines per aconseguir indicar una carpeta específica ràpidament.

#### Obrint fitxers

El &kde; inclou un joc d'aplicacions per a visualitzar i editar els tipus de fitxer més comuns, de manera que quan cliqueu a sobre d'un fitxer que per exemple conté un document o una imatge, el &konqueror; iniciarà l'aplicació adequada per a mostrar-lo. Sinó coneix quina aplicació obre el fitxer que heu clicat, el &konqueror; us preguntarà pel nom de dita aplicació, i una vegada seleccionada, opcionalment el &konqueror; la podrà recordar per a la propera vegada que tingueu que obrir un fitxer tal com aquest.

El &konqueror; usa els tipus MIME per associar els fitxers amb les aplicacions.

#### Arrossega i deixa les icones

Per a copiar o moure un fitxer, simplement arrossegueu la seva icona a l'escriptori, a una altra finestra del &konqueror; o a la icona d'una carpeta. Quan deixeu anar el botó, el &konqueror; mostrarà un menú a on podreu escollir si copiar, moure o crear-hi un enllaç.

Tingueu en compte que si escolliu crear un enllaç, el &kde; crearà un enllaç simbòlic &UNIX; (no un enllaç fort), de manera que si moveu o esborreu el fitxer original, l'enllaç restarà trencat.

La majoria d'aplicacions &kde; també suporten les operacions d'arrossega i deixa: podeu arrossegar una icona cap a la finestra d'una aplicació que s'està executant o sobre la icona d'una aplicació que no s'està executant per a que aquesta obri el fitxer. Proveu-ho!

#### Establint les propietats dels fitxers

Per a canviar les propietats dels fitxers, com ara el seu nom i permisos, cliqueu amb el &BDR; la icona en qüestió i des del menú escolliu Propietats.

### Treballar amb arxius i xarxes

Fins fa no pas gaire, haguéssiu necessitat de programari especial per accedir a fitxers de la Internet. Això s'ha acabat!

El &kde; suporta una tecnologia anomenada Accés transparent a la xarxa (Network Transparent Acces - NTA) el qual us permetrà treballar amb fitxers a l'altra costat del món amb tanta facilitat com si es trobessin al vostre disc dur local.

Per exemple, per accedir a fitxers en un servidor &FTP;, simplement heu d'escollirLocalització Obre localització... des del menú del &konqueror; i introduir la URL d'un servidor &FTP;. També hi podreu arrossegar i deixar fitxers des de i cap a les carpetes com si estiguessin al vostre disc dur local. Fins i tot podreu obrir els fitxers del servidor &FTP; sense tenir que copiar-los prèviament al vostre disc dur local (ja ho farà el &kde; mateix quan això sigui necessari).

Tingueu present que el &konqueror; usa accés d'&FTP; anònim, el qual pot restringir el vostre accés als fitxers del servidor &FTP;. Si teniu un compte en el servidor podreu indicar l'ID d'usuari com a part de la mateixa URL, de la següent manera: ``ftp://``ID_usuari`@`servidor`/`carpeta``

El &konqueror; us preguntarà per la vostra contrasenya i si l'intent d'accés és amb èxit, tindreu accés complet als fitxers del servidor.

Si esteu acostumats a l'eina WinZip que hi ha a &Microsoft; &Windows;, us agradarà de saber que el &kde; també pot veure arxius tar. Es correlaciona amb dits arxius com si es tractés de carpetes normals i corrents, puguen explorar en el seu interior, obrir els fitxers, &etc; En general, accedir als fitxers que estan a la Internet dintre d'arxius comprimits us hauria de resultar igual que si estiguessin al vostre disc dur local, a excepció dels retards imposats per la xarxa.

### Usar plantilles per accedir a aplicacions i dispositius

En el &kde; és molt senzill posar icones en el plafó o a l'escriptori per a poder accedir a les aplicacions. És tan fàcil com accedir a d'altres ítems d'interès usant les icones. El &kde; disposa de plantilles per als accessos ràpids a:

- Aplicacions

- Impressores

- Dispositius muntables (&pex;, disqueteres)

- Recursos d'Internet (&pex;, documents WWW, carpetes &FTP;)

- Documents per algunes aplicacions del &koffice;.

Podeu afegir qualsevol d'aquests ítems a l'escriptori clicant amb el &BDR; a on desitgeu la icona, escollint Crea nou i seleccionant l'ítem cap al que desitgeu enllaçar.

Pràcticament cadascun dels ítems al &kmenu;, a l'escriptori i al plafó està associat a un fitxer `.desktop` del disc. El fitxer `.desktop` especifica quina icona mostrar, informació quant al que aquesta representarà (una aplicació, un dispositiu o una URL). Podeu arrossegar i deixar qualsevol fitxer `.desktop` cap al plafó per a crear un botó d'inici ràpid.

#### Muntar els dispositius

&UNIX; proporciona accés a d'altres dispositius d'emmagatzemament diferents al disc dur primari mitjançant un procés anomenat muntatge. El &kde; usa als fitxers `.desktop` per a permetre que l'usuari munti, desmunti i accedeixi amb facilitat a dispositius d'emmagatzemament tals com una disquetera o una &cdrom;.

Com a exemple, tot seguit es mostren les passes necessàries per a crear una icona per accedir als fitxers de la disquetera:

La majoria de sistemes requereixen que tingueu accés de `root` per a poder muntar i desmuntar els dispositius.

1. Un clic dret a sobre de l'escriptori i escolliu Crea nou Dispositiu de disquet....

2. A la pestanya General del diàleg resultant, canvieu el nom al que vulgueu a la caixa de text de la part superior.

3. A la pestanya Dispositiu, introduïu `/dev/fd0` (o la ruta cap a la disquetera tal i com s'anomeni al vostre sistema) com al Dispositiu.

4. Aquí també podreu afegir-hi un Punt de muntatge. Aquest hauria de ser una carpeta existent, però que estiga buida. Els punt de muntatge comuns estan a `/mnt/floppy` o `/floppy`, però és ben senzill el tenir un disc muntat a sobre de `~/elmeudisc` si així ho desitgeu.

5. Cliqueu Icona desmuntat i seleccioneu la imatge d'un disquet sense la llum verda.

6. Una vegada que estigueu satisfet amb les vostres opcions, escolliu Bé i haureu finalitzat!

Ara, introduïu un disquet formatat a la disquetera i cliqueu la icona Disquetera per a que el &kde; la munti i mostri els fitxers que conté. Abans d'extreure el disquet de la unitat, cliqueu amb el &BDR; en la icona Disquetera i escolliu Desmunta des del menú.

## Configurar el vostre escriptori

Si no us agrada l'aspecte o el mode d'operar de quelcom a l'escriptori, fora molt probable que ho podeu modificar. El &kde; és altament configurable i gairebé podeu modificar qualsevol cosa que estiga relacionada amb l'aspecte o comportament del vostre escriptori. Tot al contrari que els altres entorns d'escriptori &UNIX;, no haureu d'editar cap fitxer de configuració críptic (tot i que encara ho podeu fer)! Per a realitzar aquestes tasques s'usa el programa especial &kcontrol;, el qual us permetrà configurar el vostre escriptori.

### Emprar el Centre de control del &kde;

Inicieu el &kcontrol; des del &kmenu;. Apareixerà una finestra amb dos plafons, mostrant una llista de mòduls al plafó de l'esquerra.

Entreu en un mòdul clicant a sobre del seu nom; us pareixerà una llista de submòduls. Llavores, cliqueu en un dels noms de les categories del submòduls per a editar la seva configuració en el plafó dret.

La modificació de la configuració és una acció immediata. Hi ha disponible un botó d'ajuda en cada plafó de configuració explicant les opcions que no són obvies. Cada plafó disposa de botons amb les etiquetes Ajuda, Omissió, Aplica i Inicialitza, els quals funcionen de la següent manera:

Ajuda

- Mostra un petit text d'ajuda en el plafó esquerra, incloguen un enllaç cap a un manual més extens quant al mòdul en qüestió.

Omissió

- Estableix totes les opcions del mòdul actual a les que hi havien quan es va instal·lar el &kde; per primera vegada.

Aplica

- Aplica les opcions actuals en el mòdul que està obert.

Inicialitza

- Inicialitza les opcions cap al seu estat abans de que obríssiu el mòdul. Si ja havíeu usat el botó Aplica, llavores tan sols inicialitzareu cap a les opcions que hi havien després de prémer dit botó.

Si realitzeu canvis en un plafó de configuració i us moveu cap a un altre mòdul sense primer clicar a sobre de Bé o Aplica, el &kcontrol; us preguntarà si abans s'han d'aplicar els canvis.

### Mòduls de configuració

Aquí teniu un petit esbós de les principals categories dels mòduls de configuració:

Exploració de fitxers

- Conté les opcions que estan relacionades amb el contingut del vostre sistema de fitxers local.

Informació

- Conté els mòduls que normalment no podeu usar per a canviar quelcom. Aquests mostren informació d'utilitat quant al vostre ordinador.

Aparença i temes

- Aquí podeu trobar els mòduls que tenen un efecte molt visible a sobre del vostre entorn: Colors, estils, decoracions de la finestra. Gairebé tot el que es veu és configurable al vostre gust i les poques opcions que no ho són ho seran ven aviat.

Xarxa

- El lloc a on configurar com a de veure el vostre ordinador el món exterior, i en conseqüència com l'han de veure a ell. Entre d'altres coses, podeu establir una identitat central de correu electrònic i aquesta serà usada per la majoria de les aplicacions &kde;, d'aquesta us estalviareu l'haver d'introduir contínuament la mateixa informació cada vegada, podent configurar els vostres recursos compartits &Windows; (SMB)... i molt més.

Perifèrics

- Conté l'arranjament per al vostre teclat, ratolí i impressores.

Personalització

- Aquí podreu configurar coses que us faran la vida més fàcil, des de les característiques de l'accessibilitat a la de localització, de manera que les aplicacions &kde; sàpiguen el format de la data i com desitgeu veure els números, per exemple.

Control d'energia

- Si el vostre ordinador suporta les característiques per a l'estalvi d'energia APM o si esteu usant un portàtil, aquest és el lloc per a configurar-lo.

So

- Configura el dimoni de so (&artsd;) i els altres comportaments que fan referència al so.

Sistema

- Aquí podreu configurar la resta de característiques del sistema; com ara el funcionament de les aplicacions &konsole; i &kdm;, configurar la impressora i establir la data del vostre sistema. Potser no sereu capaç de configurar aquestes opcions sinó accediu al &kcontrol; com a usuari `root`, però en qualsevol cas &kcontrol; us ho indicarà.

Navegació Web

- Amb la Internet i en especial la web, siguen una part integral del món diari de l'ordinador, hi ha moltes opcions a configurar des d'aquí, des de configurar els fulls d'estil personalitzats, a servidors intermedis i la memòria cau.

Endavant! Exploreu les possibilitats de configuració i descobriu la flexibilitat del &kde;.

## Sortida

Sincerament, esperem que l'ús del &kde; us ofereixi tal plaer que mai desitgeu sortir-ne. Però si ho feu, simplement haureu d'escollir Menú K Sortida.

També disposeu d'un botó de sortida directa en el plafó, el qual apareix com a un petit interruptor. O per a sortir també podeu prémer &Ctrl; &Alt; Supr.

### Gestor de la sessió

Quan sortiu, el &kde; recordarà quines aplicacions estaven obertes, així com la seva mida i ubicació a la pantalla, de manera que les puga tornar a obrir durant el pròxim accés al sistema. Aquesta característica es coneix com a Gestió de sessions. Les aplicacions &kde; retornaran al seu anterior estat abans de que sortíssiu. Per exemple, el &kate; recorda quins fitxers estava editant.

Les aplicacions no &kde;, al sortir no memoritzen el seu estat i el &kde; us avisarà abans de sortir per assegurar-se de que heu desat qualsevol dada important.

Per a il·lustrar-vos la gestió de sessions, escolliu Menú K Editors Kate per a iniciar &kate;. Obriu un document de text a editar. Ara sortiu de la sessió i torneu-hi a entrar. Observareu que el &kate; ha recordat exactament la seva mida, ubicació i document que s'estava editant abans de que sortíssiu de la sessió, procedint a obrir-lo altra vegada automàticament. El &kate; fins i tot tindrà en compte si teniu canvis sense desar i els desarà si escolliu Desa des del menú Arxiva.

## El &kde;, un viatge excitant

Esperem que hageu fruit durant aquesta breu visita a l'entorn d'escriptori K, atès que és l'únic entorn d'escriptori que us ajudarà a fer la vostra feina més ràpidament i amb més comoditat que mai.

Si us plau, recordeu que el projecte &kde; no és un projecte comercial, però si que és un projecte portat a bon terme a base de voluntaris d'arreu del món. Us invitem a unir-vos al projecte &kde; i a formar part d'aquesta xarxa única de persones. Si sou un programador també podeu considerar el ajudar-nos a escriure aplicacions &kde;. Si sou un artista o si teniu experiència en el disseny gràfic, considereu el crear icones, esquemes de color, esquemes de so i logos per al &kde;. Si us agrada escriure també ens encantaria que us uníssiu al nostre projecte de documentació.

Com podeu veure hi ha moltes i molt variades maneres de col·laborar. Us podeu considerar cordialment invitat a entrar en aquesta xarxa mundial de persones dedicades a fer del &kde; el millor entorn d'escriptori per a qualsevol ordinador. Si us plau, per a més informació visiteu www.kde.org.

Benvingut a bord d'aquest excitant viatge,

`El vostre equip &kde;`

## Crèdits

### Autors

- Matthias Ettrich ettrich@kde.org

- Kalle Dahlheimer kalle@kde.org

- Torben Weiss weis@kde.org

- Bernd Wuebben wuebben@kde.org

- Stephen Schaub sschaub@bju.edu - Editor

- Robert Williams rwilliams@kde.org - Editor

- Lauri Watts lauri@kde.org

Antoni Bella bella5@teleline.es

&underFDL;